Borjan: Ostavićemo im najbolja mesta da gledaju LE - Sportklub\nBorjan: Ostavićemo im najbolja mesta da gledaju LE\nSrbija - Super liga Autor:Maja Todić18. okt. 202021:40 > 21:42\nKapiten Crvene zvezde Milan Borjan rekao je posle derbija da je ponosan na svoje saigrače i da je Crvena zvezda pokazala dominaciju u remiju na stadionu Partizana.\n„Pričalo se mnogo o dominaciji u derbijima pre ove utakmice. Zvezda je i u ovoj utakmici pokazala dominaciju, koju pokazuje već godinama unazad u domaćem šampionatu. Partizan nije izašao iz svog šesnaesterca, mi smo diktirali tempo utakmice. Poklonili smo im gol, ali smo se brzo vratili i imali nekoliko izrazitih prilika – Gobeljić je pogodio stativu, Falćinelijeva prilika glavom i Nikolićeva posle kornera“, rekao je Borjan u izjavi za klupski sajt.\n„Mi smo kvalitet i dominaciju dokazali plasmanom u dve grupne faze Lige Evrope i Lige šampiona, a na ovom meču smo pokazali da možemo da se nadamo i četvrtoj uzastupnoj tituli šampiona Srbije i da je zaslužujemo. Kao kapiten ponosam sam na moje momke, kao i na moj klub koji je jednom pokorio Evropu i iz godine u godinu potvrđuje kvalitet“, dodao je čuvar mreže crveno-belih.\nNa kraju nije odoleo a da „ne pecne“ večite rivale:\n„Mi ćemo uzvratiti dobro gostoprimstvo igračima i stručnom štabu večitog rivala u prolećnom delu šampionata, a ukoliko budu želeli da pogledaju rezultate dominacije i Evropu, a bude dozvoljeno prisustvo publike u Ligi Evrope, ostavićemo im najbolja mesta“.\nFK Crvena ZvezdaFK PartizanMilan Borjanvečiti derbi\nMilošević: Stevanovića možemo da prodamo ovog leta\nRaskinuta saradnja: Simić napustio Marakanu\n11. jan. 2021 5\nPotvrđeno za SK: Milošević u Partizanu!\nKostić za SK: Čuo sam da ima nekih kontakata...


Koliko još Zvezda ima vremena? - Sportske.net\nKoliko još Zvezda ima vremena?\nTačno je da prelazni rok zvanično počinje danas, ali odbranu treba uigrati, a pojačanja nema na vidiku. Trenera Stojanovića izdaje strpljenje?\nOdlazak u Portorož je zakazan za danas, pojačanja nema. Trener Stojanović je osuđen na strpljenje, ali i sam kaže da je spisak dostavio pre pet nedelja i da pomaka nema.\nNa neke konstatacije da bi iz sopstvenih redova mogao da nađe rešenja, Slovenac je primetio da se onda moraju redefinisati ciljevi.\nTo nije muzika koja prija uhu prosečnog navijača, kome je titula hleb nasušni i čije nade često podgrevaju ljudi iz kluba.\nStojanović je jasan, traži štopera i desnog beka, Luković je na čekanju, otpao je Vranješ, Miladinović teško da je rešenje koje bi zadovoljilo kriterijum šefa struke. Na neki način ponavlja se situacija od leta, prisetimo se samo Terlicija, Šulera koji su bili preskupi, ili nije bilo brze reakcije, ispostavilo se da je poslednja linija bila najveći problem Zvezde u prvom delu šampionata.\nPosle odlaska Vešovića nema ni prinudnih rešenja na desnom boku, pa svakako kada se baci pogled "preko plota", stvari ne deluju ohrabrujuće.\nNaravno, nije sve još izgubljeno, ali tim treba da se uigrava, šampionat je kratak, samo je 15 utakmica na proleće, svaki bod će biti dragocen.\nKo će danas otputovati u Portorož još je neizvesno, stranci imaju problema sa vizom, Mrđa i Dauda su bolesni, videćemo hoće li se naknadno priključiti timu.\nU prvoj fazi Zvezda će odigrati dva meča, tek treba da budu potvrđena imena rivala, ali to neće biti jaki rivali, uigravanje sledi kasnije...\nKoga će uigravati Stojanović, to niko za sada ne može ni da pretpostavi...


IBM i Uprava Carina obeležavaju 40 godina saradnje IBM i Uprava Carina obeležavaju 40 godina saradnje – Personal magazin\nU današnje vreme kad je promena jedina konstanta, skoro da je neobično pronaći u poslovnom svetu primer duge i uspešne saradnje. Ipak, jedan takav primer je četrdeset godina duga saradnja…\nU današnje vreme kad je promena jedina konstanta, skoro da je neobično pronaći u poslovnom svetu primer duge i uspešne saradnje. Ipak, jedan takav primer je četrdeset godina duga saradnja Uprave carina sa kompanijom IBM. Ova saradnja otpočela je krajem 1974. godine, kada je uspostavljen Sektor za informacione i komunikacione tehnologije tadašnje Savezne uprave carina. Ovaj potez značio je znatno pojednostavljenje postupka carinjenja, postignuto prvenstveno zahvaljujući sistemu IBM/370 koji su činili centralna jedinica kapaciteta 192Kb, brzi štampač, bušač i čitač kartica, četiri jedinice magnetnih traka i dve jedinice izmenljivih magnetnih diskova kapaciteta 28 Mb.\nOd tada, mnogo se toga promenilo, tehnologije su napredovale, ali pouzdanost, kvalitet i efikasnost su ostale nepromenjeni parametri za uspešnu saradnju. Staru opremu je zamenila najnovija generacija koju čini mainframe platforma, tj centralni server IBM ZBC 12, najnovija verzija operativnog sistema zos v2.1, transakcioni server CICS v5.1, najnovija verzija softvera za relacione baze podataka DB2 v11, 30 lokalnih IBM iSeries servera, te 130 pc servera i 2300 radnih stanica. Osim toga, sve carinske ispostave povezane su u informacioni sistem uslugom L3VPN, kao i vlastitim radio relejnim linkovima na teško dostupnim mestima. Koriste se i digitalni sertifikati u G2B i G2G komunikaciji.\n“Veliko nam je zadovoljstvo što već pune četiri decenije tehnologija i proizvodi i usluge kompanije IBM čine sastavni deo operativnih i modernizacijskih napora Uprave Carina” rekla je Nataša Sekulić, direktor prodaje u kompanij IBM. “Primena IBM rešenja omogućava kvalitetnije i pouzdanije servisiranje privrednih subjekata i građana, ali i jednostavnije funkcionisanje kompleksnih delatnosti tako značajne službe kao što je Uprava carina.”\nIBM i Uprava Carina obeležavaju 40 godina saradnje was last modified: January 28th, 2015 by Redakcija\nLenovo ThinkPad 11e serija računara


Specijalna premijera dugoočekivanog nastavka "Paklenih ulica" u Kombank dvorani (FOTO, VIDEO)\n19:30 >> 16:27\nU nastavku Dom Toreto (Vin Dizel) vodi miran život sa Leti i njihovim sinom, malim Brajanom, ali oni znaju da opasnost uvek vreba izvan njihovog mirnog horizon\nNakon dve godine od poslednjeg dela, vraća se na velika vrata film “Paklene ulice 9” reditelja Džastina Lina. Ovaj uzbudljiv akcioni triler naći će se na bioskopskom repertoaru Kombank Dvorane od petka 11. juna u 20 časova u okviru “Večeri za muškarce”, gde publiku očekuju i pokloni.\nFilm koji je okupio sjajnu glumačku ekipu sa Vin Dizelom, Kurt Raselom, Mišel Rodrigez, dobitnicama Oskara Helen Miren, Šarliz Teron i ostatkom poznate glumačke ekipe koju između ostalih čini i dobitnica Gremi nagrade Kardi B. povešće gledaoce na “pakleno uzbudljivo putovanje”. Kardi B se u ovom ostvarenju pojavljuje kao novi lik franšize Lejsa, žena koja ima veze sa Domovom prošlošću i Regeton senzacija Ozuna.\nKao i do sada scenario potpisuju Danijel Kejsi i Džastin Lin, a podsetimo, ovo je nastavak sage koja je za skoro dve decenije svog trajanja zaradila preko 5 milijardi dolara širom sveta.\nU nastavku Dom Toreto (Vin Dizel) vodi miran život sa Leti i njihovim sinom, malim Brajanom, ali oni znaju da opasnost uvek vreba izvan njihovog mirnog horizonta. Ovog puta pretnja će primorati Doma da se suoči sa gresima iz svoje prošlosti ako želi da spasi one koje najviše voli. Njegova ekipa se okuplja kako bi zaustavila vrhunskog vozača i veoma veštog ubicu koji namerava da uništi svet: čoveka koji je takođe slučajno i Domov napušteni brat, Džejkob (Džon Sina).\nAkcija se odigrava širom sveta, od Londona i Tokija, od centralne Amerike do Edinburga i od tajnih bunkera Azerbejdžana do prepunih ulica Tbilisija. Na tom putu uskrsnuće stara prijateljstva, stari neprijatelji će se vratiti, istorija će biti napisana ponovo, a pravo značenje porodice biće na testu kao nikada do sada.\nKombank dvorana nastavak Paklene ulice premijera Veče za muškarce


Vučević o novom mostu: Nema tajni, mišljenje o izgledu će dati i domaći stručnjaci | Novosadski informativni portal 021\n12:30 > 12:52\nFoto: 021.rs (Screenshot/Instagram gradonačelnika)\nKineska kompanija CRBC predstavila je nekoliko idejnih rešenja za most iako Skupština grada još uvek nije ni usvojila Plan generalne regulacije mosta u produžetku Bulevara Evrope, na koji je podnet veliki broj prigovora.\nNa predstavljanju idejnih rešenja mosta bili su pozvani određeni, uglavnom vlasti naklonjeni mediji, a Vučević kaže da on nije odlučivao ko će biti pozvan, već je pozive upućivalo Ministarstvo građevine.\nPo gradonačelnikovim rečima, radiće što brže kako bi se most sagradio i u tom procesu neće biti tajni.\n"Postoji generalni projekat sa svim analizama uticaja koji takav projekat mora da nosi, koji je Grad naručio i koji je urađen i koji je odobren od Republičke revizione komisije. Na osnovu toga se ide na idejni projekat. Mi želimo da vidimo što pre taj most i da izbegnemo hiljadu konsultanata koji bi uzeli pare, samo kako bismo kasnije dobili most. Želimo da maksimalno ubrzamo procedure u skladu sa zakonom, kao i svetskim standardima. Nema nikakvog tajnog ugovora, imamo samo protokol, a komercijalni ugovor će tek da bude potpisan i u njemu će se definsiati vrednost tog mosta i sve će biti javno. Orijentaciono je rečeno da će most koštati oko 130 miliona evra sa pristupnim saobraćajnicama, ali će i to da zavisi od toga kako će izgledati most, jer će Grad insistirati na njegovom izgledu i to će uticati na cenu", navodi Vučević.\nOn za 021.rs navodi da grad ne može da čeka još 20 godina na novi most, ukazujući na to da je ovaj u urbanističkim projektima ucrtan još 1963. godine, pre Mosta slobode. Dodaje da je njegov posao bio da ubedi predsednika Aleksandra Vučića i premijerku Anu Brnabić da daju novac kako se ne bi opteretio budžet grada, ne samo za ovaj most, već i za druge projekte, kao što je prečištač otpadnih voda.\nReagujući na kritike u vezi sa procedurom izbora partnera i planiranja gradnje mosta, Vučević kaže da one ne mogu da okrenu javnost protiv ideje o gradnji. Kako dodaje, mogu da govore da je to "kineski most", da je predimenzioniran, "ovakav ili onakav", ali će to biti novosadski most.\nGradonačelnik navodi i to da su u Novom Sadu posebni osetljivi na izgled budućeg mosta, zbog čega će o svemu mišljenje dati i Departman za arhitekturu Fakulteta tehničkih nauka. Kaže da su Kinezi došli u Novi Sad sa nekoliko opcija i upitali predstavnike Grada za njihovo mišljenje.\n"Urbanisti i stručnjaci sa FTN-a, odnosno Grad Novi Sad će dati mišljenje o predloženim projektima. Republika je nama prepustila da mi damo mišljenje, jer je ovo gradski most. Ima tu dilema da li da budu asimetrični stubovi ili da budu simetrični stubovi. Asimetrija se nekima sviđa, da onaj prvi stub, veliki stub sa bačke strane čini neku specifičnost, ali takva rešenja nose više stubova u vodi i sužava dunavski prostor, kao što kod Mosta slobode imamo dva stuba na kratkom potezu. Rešenje sa simetričnim mostovima dovodi do manje stubova u Dunavu, a moramo da vodimo brigu i o širini rečnog puta. Verujem da ćemo na jesen imati sve, kao i potpisan komercijalni ugovor i da će početi radovi", poručuje Vučević za 021.rs.\nPortal 021.rs je pokrenuo akciju predlaganja imena za novi most i već sada je, na raznim platformama, sakupljeno više od 1.000 komentara. Početkom sledeće nedelje biće izvučeni najčešći predlozi, a građani će moći da izaberu svog favorita kroz anketu na sajtu.\nVučević se osvrnuo i na ime mosta, navodeći da nema ništa protiv toga da objekat svi zovu Kineski most, jer Kineze doživljava prijateljima i partnerima, te ga ne asocira na nešto jeftino.\n"Kada kažete Kina, onda je pitanje da li je ona broj jedan ili broj dva kao svetska ekonomska sila. Ne znam ko nama daje za pravo da kažemo da je to nešto jeftino ili nije", dodaje Vučević.\nOn kaže i da je to što deo javnosti most već sada nazivaju kineskim pravi primer toga šta je Novi Sad, jer će svi možda glasati za to da se most nazove po Đorđu Balaševiću, ali će ga na kraju i dalje zvati Kineski most.\nPojektu novog mosta Vlada Srbije dala je status nacionalnog značaja, što dozvoljava da se radi mimo redovnih zakonskih procedura o javnim nabavkama, a uz to se navodi i u kontekstu izgradnje Fruškogorskog koridora.\nOvaj most se nalazi u gradskim planovima već decenijama unazad, a procene su bile da, nakon završetka Bulevara Evrope i Bulevara patrijarha Pavla, radova neće biti pre 2025. Vrednost radova, sa pristupnim saobraćajnicama, procenjivala se na više od 120 miliona evra, što je polovina gradskog budžeta.\nPrilikom prošlogodišnje promocije makete mosta u nastavku Bulevara Evrope, na osnovu ranije naručenog generalnog projekta, gradonačelnik je najavljivao tender za idejni projekt i sve ostale redovne zakonske procedure. Međtuim, poslednjih nekoliko meseci se sve promenilo i uključen je kineski partner i od javnih postupaka nema ništa. Takođe, i dalje se čeka na urbanistički plan, koji prati niz primedbi.\n16.05.2021\t• 17:01\nPredlozena resenja su ruznija i od Mosta slobode i od Zezeljevog a sigurno skuplji. Tako da ili nek se kinezi vise potrude oko izgleda ili nek smanje cenu\n15.05.2021\t• 21:34\nPrvenstveno treba voditi računa o funkcionalnosti.\n15.05.2021\t• 17:43\nMostovi u Vojvodini\nPredlazem da neke mostove prvo srusimo, onda cemo mnogo lakse izgraditi sve.


Naslovna » Izlasci » Film » Istorijski spektakl Poslednja večera od 1. avgusta u bioskopima\nNada Mandić 30. juli 2013. Film Komentari su isključeni na Istorijski spektakl Poslednja večera od 1. avgusta u bioskopima\nFilm govori o borbi za prevlast između dve dinastije u Kini u trećem veku pre nove ere. Dinastija Kvin je u padu, dok se dinastija Han uzdiže. Vode ih dvojica vojskovođa koji će se suočiti u borbi za moć.\nPoslednja večera zasnovana je na najnovijim arheološkim i istorijskim pronalascima koji bacaju novo svetlo na ovaj, do sada nedovoljno razjašnjen period kineske istorije. „Želeo sam da predstavim publici nešto uverljivo“, rekao je reditelj filma, Čuan Lu. „Mnoga kineska istorijska ostvarenja prikazuju divne scene i opčinjavajuće kostime, ali ono što se zapravo dešavalo u istoriji pre nekoliko hiljada godina nije bilo tako. Želeo sam da prikažem istoriju kakva jeste, i ono što se zaista dogodilo“, objasnio je Lu, koji je sa stručnim timom detaljno proučavao istorijske izvore kako bi verno prikazao kostime, oružje, običaje i način ratovanja.\nČuan Lu je jedan od najpoznatijih kineskih reditelja i scenarista. Prva dva filma režirao je u niskobudžetnoj produkciji, ali su za kratko vreme stekli popularnost kako u Kini, tako i na međunarodnoj sceni. Reditelj se istakao posle osvojene nagrade na filmskom festivalu u Tokiju, kada je njegov film Kekexili: Mountain Patrol (2004) osvojio nagradu za najbolji film i specijalnu nagradu žirija. Njegovi ostali filmovi privukli su pažnju kritike, i osvojili nagrade na prestižnim azijskim i evropskim festivalima. Poslednja večera prikazana je premijerno na međunarodnom filmskom festivalu u Torontu.\nUloge tumače Je Liu, Danijel Vu, Čen Čang. (danubeogradu.rs)\nTagovibeograd bioskopi dub film izlasci vesti\nPrethodni Evropski džudo kup Serbia Open 2013 u Beogradu\nSledeći Novi ulični artisti na javnom času pokazaće umeće


Ovde navedeni uslovi korišćenja pisanih materijala, popisa proizvoda i usluga, kao i materijala sa Internet stranica Auto Marton pravila su kojih su se dužni pridrzavati svi korisnici web stranica.\nSvako korišćenje stranice www.auto-marton.rs/ uslovljeno je poštovanjem opštih uslova pristupa i korišćenja koji su dalje navedeni.\nSamim pristupom i pregledanjem web stranica podrazumeva se da prihvatate opšte uslove koji su izvan posebnih sporazuma sa firmom Auto Marton ili sa nekim ili svim članovima prodajne mreže firme Auto Marton.\nOvu web stranicu je otvorila firma Auto Marton isključivo za potrebe informisanja. Sve informacije dostupne na web stranicama stoga su isključivo informativnog karaktera. Bilo koji podaci ili delovi bilo kojih podataka dostupni na ovoj stranici ne smeju se koristiti u komercijalne svrhe niti distribuirati drugima, bez prethodne pismene saglasnosti firme Auto Marton.\nPredstavljanje i sadržaj ove stranice smatraju se intelektualnom svojinom firme Auto Marton i kao takvi su zaštićeni zakonskim propisima koji su trenutno na snazi.\nSadržaj ove stranice zastićen je propisima iz oblasti autorskog prava odnosno prava industrijske i/ili intelektualne svojine koja pripadaju firmi Auto Marton ili su ustupljena firmi Auto Marton, a u vlasništvu su trećih lica. Auto Marton takođe poseduje autorsko pravo uređivanja, izbora i usklađivanja sadržaja ove stranice.\nModeli vozila, crteži, fotografije, slike, tekstovi, naslovi, video prikazi, sa ili bez zvuka, te svi drugi dokumenti na Internet stranici podležu zakonskim propisima iz oblasti autorskog prava, industrijske i/ili intelektualne svojine, i kao takvi su svojina firme Auto Marton ili trećeg lica koja na osnovu valjanog pravnog osnova firme Auto Marton garantuje ograničeno korišćenje ovog sadržaja.\nOsim gore navedenih odredbi, svaka reprodukcija, predstavljanje, korišćenje, delimična ili potpuna promena stranice, bez obzira na metodu ili podršku, različitih radova ili modela vozila koje je čine, bez prethodnog pismenog odobrenja firme Auto Marton, bilo zlonamerna ili slučajna, strogo je zabranjena i predstavlja kršenje uslova korišćenja materijala sa predmetnih web stranica koje sa sobom povlači krivičnu i materijalnu odgovornost, pa bi firma Auto Marton takvog učinioca krivično i materijalno gonila, u skladu sa zakonskim propisima koji su na snazi.\nDelimična ili potpuna reprodukcija tih sadržaja, bez prethodnog pismenog odobrenja firme Auto Marton, strogo je zabranjena, isključujući reprodukciju izvršenu u skladu za potrebe štampe.\nOvim istovremeno pristajete na zabranu reprodukcije, umnožavanja ili distribucije dizajna ili podloge web stranice firme Auto Marton, pojedinačnih elemenata web stranica firme Auto Marton, dizajna logotipa firme Auto Marton, bez izričitog pismenog odobrenja firme Auto Marton.\nIme marke firme Auto Marton, logo firme Auto Marton, imena vozila korišćena u njihovom delokrugu i sloganima, kao i odnosni proizvodi i usluge zaštićeni su registrovanim znakom (žigom) u skladu sa odredbama autorskog prava odnosno prava industrijske i/ili intelektualne svojine koje su na snazi. Svaka reprodukcija, korišćenje i/ili promene napravljene bez prethodnog pismenog odobrenja firme Auto Marton, smatraće se povredom autorskih prava odnosno povredom prava industrijske i/ili intelektualne svojine.\nSpomenute su i druge marke, a teoretski mogu biti otkrivene prema početnom slovu. Auto Marton ih koristi uz odobrenje njihovog vlasnika, ili kao oznaku proizvoda ili usluga koje je predložila firma Auto Marton.\nFirma Auto Marton neće biti odgovorna za bilo kakav gubitak ili štetu koji se mogu pojaviti ako neko drugi koristi Vaše korisničko ime ili lozinku, sa ili bez Vašeg znanja.\nOve stranice na jedinstven način predstavljaju proizvode i usluge firme Auto Marton dostupne u Republici Srbiji.\nInformacije koje firma Auto Marton objavljuje na ovim web stranicama smatraju se tačnim i pouzdanim u vreme njihovog unošenja. Međutim, firma Auto Marton ne garantuje tačnost, istinitost ili pouzdanost bilo kog podatka koji se nalazi na ovim web stranicama.\nKarakteristike novih vozila predstavljenih na stranici firme Auto Marton odnose se na ona vozila koja su dostupna u trenutku izdavanja ili ažuriranja predmetnih web stranica. Naznačene cene odgovaraju trenutnom cenovniku firme Auto Marton. Usluge predstavljene na stranici odnose se na aktivne članove mreže firme Auto Marton u Republici Srbiji. Naznačene cene su preporučene cene.\nFirma Auto Marton zadržava pravo da u bilo koje vreme, bez prethodne najave, ažurira ili izmeni podatke na svojim web stranicima, naročito one koje se odnose na tehničke karakteristike, opremu predstavljenih modela i cene, uzimajući u obzir interaktivni karakter stranice. Za takve promene firma Auto Marton, njeni članovi mreže ili njeni zaposleni ne snose odgovornost.\nAuto Marton ne garantuje, niti izričito niti prećutno, uključujući garancije u pogledu upotrebljivosti odnosno pogodnosti za određenu svrhu, niti preuzima bilo kakvu odgovornost za bilo kakvu odgovornost za potpunost ili korisnost bilo koje od izloženih informacija, sistema, proizvoda ili procesa.\nInformacije dostupne na web stranicama ne smeju se smatrati osnovom za donosenje značajnih ličnih, finansijskih ili poslovnih odluka, te ste u tom smislu saglasni da nećete firmu Auto Marton smatrati odgovornim za neostvarivanje svojih očekivanja u vezi sa tim.\nAuto Marton neće odgovarati ni za kakvu štetu ili povredu (uključujući, ali ne isključivo direktnu ili indirektnu, slučajnu, nematerijalnu ili materijalnu štetu, gubitke ili troškove) nastalu kao rezultat upotrebe ili nemogućnosti upotrebe neke od informacija dostupnih na ovim web stranicama.\nMreža firme Auto Marton stoji vam na raspolaganju za sve informacije, naročito one vezane za cene, dostupnost predstavljenih modela, kao i najnovije promene na modelima. U tom smislu predlažemo konsultacije sa odgovarajućim stručnjakom koji će biti u mogućnosti da Vam da savet posebno prilagođen Vasoj konkretnoj situaciji.\nVećinu stranica možete posetiti bez davanja bilo kakvih podataka o sebi. No, ponekad su nam potrebni podaci kako bismo izvršili tražene usluge, pa stoga ovde sadržana izjava o zaštiti ličnih podataka objašnjava način prikupljanja i korišćenja podataka koji se koriste u tim situacijama. Podaci koje ćete nam dati smatraće se poverljivim u skladu sa relevantnim propisima Republike Srbije, pa ih zbog toga firma Auto Marton, nase poslovnice, kao i članovi naše prodajne mreže mogu koristiti samo u skladu sa zakonskim odredbama koje su na snazi, a tiču se poverljivosti podataka.\nFirma Auto Marton je dužna da štiti sigurnost Vaših ličnih podataka. Naročito kada su u pitanju transparentnost i zaštita Vaših prava, firme Auto Marton neće odati podatke koje bi trećim licima mogle omogućiti Vašu identifikaciju, osim u slučaju da informaciju prenesete Vi sami ispunjavajući formulare na web stranicama. Podaci ličnog karaktera koje ste nam dali znače da se slažete da ti podaci uđu u bazu podataka firme Auto Marton, kako bi se mogli koristiti prema zakonskim propisima koji su trenutno na snazi, u shodno niže navedenoj Izjavi o zaštiti ličnih podataka na koju pristajete pristupom web stranicama firme Auto Marton.\nNa temelju datiranog i potpisanog pismenog zahteva poslatog na adresu firme Auto Marton, možete iskoristiti sledeća prava: - Jednom godišnje, dobiti informaciju da li su Vaši lični podaci procesuirani ili ne; - Ažurirati date lične podatke; - Uskratiti odobrenje za dalje držanje, obradu i procesuiranje Vaših ličnih podataka zbog pravnih ili drugih važnih razloga, koji se odnose na vasu ličnu situaciju; Delimično ili potpuno komercijalno korišćenje podataka koje dobijete je zabranjeno bez prethodnog pismenog odobrenja firme Auto Marton, poslovnica ili radnika prodajne mreže.\nSaglasni ste i prihvatate da su Vaši lični podaci i informacije koje ste dali namenjeni bazi podataka firme Auto Marton, povezanih preduzeća unutar Auto Marton Grupe, kao i dilera i članova Auto Marton komercijalne mreže.\nPodaci i date informacije biće sačuvani u bazi podataka firme Auto Marton i smatraće se poverljivima.\nRadnici gore navedenih subjekata i druge osobe koje zbog prirode poslova koje obavljaju sa gore navedenim subjektima ili za gore navedene subjekte imaju pristup poverljivim podacima, obavezuju se da, osim u slučajevima propisanim relevantnim zakonskim propisima, neće saopštiti takve podatke trećim licima, iskoristiti ih protiv Vaših interesa, niti omogućiti trećim osobama da ih iskoriste. Saglasni ste i prihvatate da će se gore navedeni podaci i informacije koje ste dali koristiti isključivo od strane firme Auto Marton, povezanih preduzeća i članova Auto Marton komercijalne mreže, za svrhe obrade tržišta, izrade statističkih i analitičkih prikaza, za potrebe komercijalnih akcija, dostave ponuda i obaveštenja i da se neće koristiti u druge svrhe, osim u zakonom propisanim slučajevima ili uz Vašu pismenu saglasnost.\nSaglasni ste i prihvatate da firma Auto Marton, povezana preduzeća, kao i članovi Auto Marton komercijalne mreže mogu publikovati i u reklamne svrhe koristiti rezultate dobijene obradom tržišta, statističkim, analitičim ili sličnim prikazima, a koji su iskazani na osnovu podataka i informacija dobijenih od Vas.\nNe koristimo ovu tehnologiju da bismo imali pristup Vašim ličnim podacima koji se mogu otkriti. To je alat koji koristimo za prikupljanje zajedničkih statističkih podataka o korišćenju Auto Marton web stranice.\nUkoliko želite da objavite link koji vodi na vašu internet stranicu morate imati prethodno pismeno odobrenje od strane firme Auto Marton.\nDa biste to učinili morate da kontaktirate web mastera stranice firme Auto Marton.\nFirma Auto Marton čini sve što je u njenoj moći kako bi osigurala da Vas sva preusmeravanja sa naših Internet stranica upute na Internet stranice čiji je sadržaj kvalitetan u smislu da ne podstiče negativnosti.\nMeđutim, kako Vas naš link može uputiti na bilo koju adresu na Internetu, a pošto se web stranice i adrese na mreži brzo menjaju, firma Auto Marton nema nadzor nad stranicama koje se uz nju pojavljuju i ni u kom slučaju nije odgovorna za njihov sadržaj i/ili ažuriranje, niti za sadržaj koji se odnosi na te stranice.\nSvi su delovi postojeće stranice, uključujući i njeni linkovi, namenjeni samo Vama ali firma Auto Marton ne može uvek garantovati za sadržaj svake adrese na koju vas usmeri.\nAuto Marton ne garantuje da će ove web stranice uvek biti dostupne i raspoložive ili da neće sadržati greške ili viruse ili da će na njoj objavljeni podaci biti tačni i pouzdani.\nNi pod kojim uslovima firma Auto Marton, njene poslovnice ili članovi naše prodajne mreže nisu odgovorni za direktne ili indirektne nedostatke, oštećenja ili gubitak, posebno za materijalne nedostatke, gubitak podataka ili programa ili finansijske nedostatke, koji su rezultat konsultacija ili korišćenja ove stranice ili stranica koje su sa njom povezane.\nIste su prezentirane samo kao indikacija i ne mogu se smatrati ugovornom ponudom proizvoda ili usluga pruženih od strane firme Auto Marton, njenih poslovnica ili članova njene prodajne mreže. Moguće su greške ili propusti.\nAuto Marton neće odgovarati za bilo kakvu štetu ili povredu (uključujući, ali ne isključivo, direktnu ili indirektnu, slučajnu, nematerijalnu ili materijalnu štetu, gubitke ili troškove) nastalu kao rezultat upotrebe ili nemogućnosti upotrebe informacija dostupnih na ovim web stranicama, ili nečeg što je na njima objavljeno ili dodato od strane drugih korisnika.\nAuto Marton ne garantuje da su materijali sadržani na predmetnim web stranicama primereni ili korisnički dostupni na određenim lokacijama, odnosno ne odgovara za pristup istima sa teritorija države gde je njihov sadržaj zakonom zabranjen.\nAuto Marton zadržava pravo ažuriranja ili izmene uslova korišćenja u bilo koje vreme bez prethodnog obaveštenja. Najnovija verzija opštih uslova korišćenja može se pregledati klikom na link Pravne informacije koja se nalazi na dnu web stranice.


Ona je to uradila nakon što je parlament usvojio predlog za izglasavanje nepoverenja prema njoj, prenosi briselski Politiko.\nHolandska ambasada u Kabulu uputila je prošlog meseca vladi ponovljene hitne zahteve da se pripremi za uklanjanje osoblja iz zemlje pre nego što ga u potpunosti preuzmu talibanske militantne snage., međutim, Vlada je donela odluku o tome kako i kada evakuisati lokalno osoblje i njihovu bližu rodbinu neposredno pre pada Kabula.\nZbog toga je Kag bila izložena žestokim kritikama, a u četvrtak je priznala da se njen kabinet rukovodio pogrešnim pretpostavkama, ali da nije bila samo njena greška.\n"Brzi napredak talibana iznenadio je sve, čak i same talibane", rekla je Kag.\n"Parlament je zaključio da se Kabinet poneo neodgovorno. Ne mogu da učinim ništa drugo sem da se suočim sa posledicama", rekla je ona.\nParlament je usvojio sličan predlog i za ministarku odbrane Ank Bijleveld, ali ona će ostati na funkciji.\nKako se navodi hgolandske stranke još uvek pokušavaju da formiraju vladu nakon izbora održanih u martu, na čelu sa premijerom Markom Ruteom.\nSAD zabrinute zbog avganistanskih pilota u Tadžikistanu


VUČIĆ POTVRDIO: U Nišu 24. marta obeležavanje 20 godina od NATO agresije\nPočetak/Društvo/VUČIĆ POTVRDIO: U Nišu 24. marta obeležavanje 20 godina od NATO agresije\nVioleta Milićević12. marta 2019.\n„Prošlo je 20 godina od NATO agresije na jednu suverenu zemlju, koja nije vođena samo bombama iz vazduha već je vođenja gotovo svim sredstvima – političkim, medijskim“, rekao je predsednik za RTS.\nOn je istakao da nije reč o bombardovanju, jer je to samo tehnički termin, već da je ono što se dogodilo bila agresija na jednu suverenu zemlju, koja to ničim nije zaslužila, a podnela je strašne žrtve.\nSrbija, uprkos činjenici da nije vodila najpametniju i najmudriju politiku, ničim nije zaslužila to i nije odgovorna za NATO agresiju, a „strašno je kakve je žrtve imala – od male Milice i Sare, do mnogih vojnika i policajaca koji su stradali, a koji su samo štitili zakon“.\n„Mi ćemo se na dostojanstven način u večernjim satima tačno na godišnjicu u Nišu, koji je bio više puta razaran, obratiti građanim. To će biti državna manifestacija, uz moleban koji će prirediti patrijarh Irinej i arhijereji srpske crkve“, naglasio je on.\nDodaje da će pre toga biti organizovana vojna parada u Nišu, gde će građani moći da vide 1.500 obučenih specijalaca, opremljenih i odevenih po najmodernijim standardima, osam do deset MIG-oma 29, 19 novih helikoptera.\n„Srbija ozbiljno snaži, jača svoju bezbednost, svoju sigurnost. To je temelj daljeg snaženja naše države“, rekao je Vučić i dodao da će biti nastavljen program izgradnju stanova za pripadnike vojke i policije i BIA, kao i da će se raditi na povećanju njihovih plata.\nOn je pozvao Nišlije, jug i jugoistok Srbije da dođu da vide svoju vojsku.\nAleksandar Vučić nato Niš Vojna Parada


Pronadjeno 466 rezultata\nKontaktirajte agenta Svetlana Stojković\n-- PREDSTAVLJAMO VAM STAMBENO - POSLOVNI OBJEKTAT NA PODBARI -- Objekat se nalazi u neposrednoj blizini samog centra i Dunava, ovaj jedinstveni projekat koji budućim stanarima nudi mogućnost uživan...\nKontaktirajte agenta King nekretnine\ntel1: 021/221-5555 tel2: 064/80-333-13\nPredstavljamo Vam odličan višenamenski poslovni prostor. Odlično sređen sa već napravljenim kancelarijskim prostorom i skladišnim delom. Bez ulaganja, savršeno da počnete svoj posao baš ovde!...\nKontaktirajte agenta Exit nekretnine\ntel1: 021/270-4888 tel2: 021/270-4422\nOdličan lokal na ugu dve veoma prometne ulice. Lokalu takođe pripada bašta ispred lokala, koja nije na državnom zemljištu već u posedu zgrade. Bašta nije u vlasništvu već u dogovoru sa zgrado...


Propao konkurs za direktora Agencije za borbu protiv korupcije | Insajder\nPropao konkurs za direktora Agencije za borbu protiv korupcije\nNa današnjoj sednici Odbora Agencije za borbu protiv korupcije nijedan od kandidata za novog direktora Agencije nije dobio potrebnu većinu glasova.\nZa direktora Agencije za borbu protiv korupcije konkurisalo je 12 kandidata, o kojima je danas raspravljao Odbor Agencije. Nakon rasprave na kojoj nijedan od kandidata nije dobio neophodnu podršku, Odbor je saopštio da će biti raspisan novi konkurs.\nMeđu kandidatima za novog direktora Agencije za borbu protiv korupcije bilo je nekoliko bliskih saradnika bivšeg ministra pravde Nikole Selekovića, ali i troje angažovanih na različitim poslovima u Agenciji.\nPozicija direktora Agencije upražnjena je od polovine decembra 2016, kada je direktorka Tatjana Babić dala ostavku nakon prihvatanja kandidature za sudiju Ustavnog suda.\nO novom direktoru odlučuje Odbor Agencije koji već neko vreme radi u krnjem sastavu i broji šest umesto devet članova.\nU Odbor još nije primljen kandidat kog su 2015. predložili poverenik i zaštitnik građana, kao ni kandidat novinarskih udruženja, koji je predložen pre pet meseci. Čeka se i imenovanje člana Odbora kog kandiduje predsednik Republike.\nZa to mesto Tomislav Nikolić je, uz obrazloženje da je reč o stručnim i kvalitetnim kandidatima, krajem prošle godine predložio dvoje zaposlenih u svom kabinetu.


Back HRANA I PIĆE HRANA GLJIVARSKA TRPEZA NA ADI CIGANLIJI\nčetvrtak, 18 jul 2019 09:15\nU predivnom ambijentu Piknik terena na Adi manifestaciju je otvorio predsednik opštine Čukarica Srđan Kolarić koji je prisutnima poželeo dobrodošlicu govoreći o odličnoj zamisli spoja gljivarstva i turizma , a verujući da će ova manifestacija u buduće postati posećenija i bogatija sadržajima. Prisutnima se obratila i Sunčica Jović tehnički sekretar Mikološko-gljivarskog saveza Srbije i predsednik gljivarskog društva „Rujnica“ iz Vlasotinca.\n- Mikološko-gljivarski savez Srbije osnovalo je devet udruženja 2015.godine na Kopaoniku u cilju edukacije stanovništva radi smanjenja trovanja gljivama, očuvanju biodiverziteta i razvoju gljivarskog turizma. Danas savez čine 18 udruženja , a u formiranju je još četiri. Od osnivanja do danas najviše se radilo na edukaciji i zahvaljujući saradnji sa PMF-om iz Novog Sada, PMF-om iz Kragujevca, PMF-om iz Niša, Institutu za nizijsko šumarstvo u Novom Sadu i Zavodu za zaštitu životne sredine u Beogradu koji su nam obezbedili predavače, danas u okviru saveza imamo 74 člana sa zvanjem gljivar, 6 determinatora i jednog determinatora mentora. Savez se kroz svoja udruženja, koja imaju izuzetnu saradnju sa Turističkim organizacijama svojih gradova, zalaže i za razvoj gljivarskog turizma u Srbiji koji je u svetu već aktuelan. Svako gljivaksko društvo u okviru saveza godišnje organizuje trudnevne „Dane gljiva“ u okviru kojih je obavezno edukativno predavanje, terenski rad i izložba gljiva. Ove godine po prvi put u Vlasotincu organizovan je kviz za decu pod nazivom “Priroda i mi najbolji drugari“ i u planu je da se već od naredne godine kviz proširi na više gradova. Berujem da je ova manifestacija koja je spoj gljiva, gastronomije i turizma jedan veliki korak u saradnji TSO opštine Čukarica i MGSS-a i da će manifestacija u buduće biti mnogo bogatija sadržajima sa obe strane - rekla je Sunčica Jović\nManifestaciju su pokrila društva iz cele Srbije : GD „Rujnica“ iz Vlasotinca, GD“Niš“ iz Niša, EGD „Kneginja“ iz Niša, GD „Svarog“ iz Svrljiga, GD „Požarevac“ iz Požarevca, UGLJP „Vilino kolo“ iz Petrovca na Mlavi, GD „Novi Sad“ iz Novog Sad, GD „Lisičarka“ iz Sremske Mitrovice, GD „Spora“ iz Šida, GD „Pečurka“ iz Krupnja i GD „Ljubomir Vuksanović“ iz Banje koviljače svojim izložbeno-promotivnim i prodajnim štandovima kao i ekipama koje su se takmićile u pripremanju gulaša od gljiva. Titulu najboljeg gulaša ponela je ekima Srđana Lazarevića iz GD „Niš“ iz Niša, drugo mesto osvojila je ekipa GD „Ljubomir Vuksanović“ iz Banje Koviljače, a treće mesto takođe ekipa iz DG „Niš“ iz Niša.\nAktivnosti MGSS-a se ovog vikenda nisu svela samo na aktivnostima na Adi već je delegacija sa predsednikom saveza Zoranom Jelenkovićem boravila na tradicionalnom festivalu gljiva u gradu Grevena u Grčkoj. Kako savez već ima potpisan sporazum o saradnji sa savezima iz Grčke i Hrvatske, a u toku festivala boravile su i delegacije iz Slovenije, Bugarske i Italije razgovaralo se i o proširenju saradnje sa o ovim zemljama.


TotalCar.rs » Finski “Sisu auto” želi da preuzme FAP\n0 komentara 2880 pregleda\nFinska kompanija “Sisu auto” zaintersovana je da preuzme pribojsku fabriku vozila FAP, a Vlada Srbije bi trebalo da nastavi pregovore o tome, preporučila je danas vladina Radna grupa za FAP.\nKako se navodi u saopštenju Vlade Srbije, finska kompanija je zainteresovana za postane vlasnik 100 odsto kapitala FAP-a, u kojem bi proizvodila visoko specijalizovani model kamiona za polarne uslove “Sisu polar”.\nKompanija “Sisu auto” je 24. februara uputila Vladi Srbije inicijalnu ponudu za preuzimanje FAP-a uz uslov da dugovi tog preduzeća budu rešeni i da se odvoje povezane kompanije. “Sisu auto” je izrazio spremnost da zaposli 600 radnika.\n“Sisu auto” planira da kamione proizvedene u Priboju plasira i na tržište Rusije, kao i na druga gde je FAP nekada bio prisutan. “Ime FAP će nastaviti da postoji i plan potencijalnog investitora je da se kamioni na lokalnom tržištu prodaju pod tim brendom, ali sa novim modelima i značajno poboljšanim kvalitetom”, piše u saopštenju.\nRadna grupa je ocenila da bi preuzimanje FAP-a omogućilo da se u Priboju očuva proizvodnja kamiona konkurentnih i po kvalitetu i po ceni, što bi doprinelo i angažovanju tamošnjih radnika, a posebno otvaranju novih radnih mesta za mlade inženjere. “Ako se pregovori sa kompanijom ‘Sisu auto’ uspešno okončaju, FAP će ponovo postati značajan proizvođač motornih vozila,”, navodi se i dodaje da bi Srbija time ostala na svetskoj mapi automobilske industrije kao zemlja koja proizvodi automobile Fijat, autobuse Ikarbus-Mercedes i kamione FAP-Sisu.\nVlada Srbije je početkom novebra 2013. osnovala Radnu grupu za rešenje problema u FAP-u, nakon štrajka radnika koji su blokirali prugu Beograd-Bar.\nRadnu grupu su činili predstavnici kabineta prvog potpredsednika Vlade, Ministarstva privrede, Ministarstva finansija, SIEPA, FAP-a, sindikata, opštine Priboj, Jugoimport SDPR i kompanije Mercedes-Benc. U saopštenju se navodi da je Radna grupa uspela da za manje od tri meseca ponudi moguće rešenje za problem koji je opterećivao Priboj i celu državu više od 20 godina.\nBentley Bentayga V8 stiže 2018, a za njim i hibrid?


» Do prepoznatljivog brenda uz pomoć EU\nMenadžerka novosadskog EU info kutka i dugogodišnja preduzetnica Biljana Viduka govorila je predstavnicima malih i srednjih preduzeća o značaju brendiranja u EU info kutku u Nišu. Obuka je održana u okviru projekta „Razvoj robne marke – Pokreni se za posao“ koji sprovodi organizacija ENECA. Govoreći o programima koje Evropska unija sprovodi u Srbiji, Viduka je istakla da je ,,EU sa više od tri milijarde evra, najveći donator bespovratnih sredstava našoj zemlji’’. Osim o novčanoj pomoći, menadžerka novosadskog EU info kutka ogovrila je i o nefinansijskoj podršci Evropske unije poslovanju – Evropskoj mreži preduzetništva, EBRD BAS programu i Erazmusu za mlade preduzetnike.\nGovoreći o finanijskoj poršci EU poslovanju, Viduka je predstavila mogućnosti apliciranja za COSME, HORIZONT 2020 i IPARD programe.\nOna je preduzetnike u Nišu uputila kako da njihov brend bude jedinstven i prepoznatljiv na tržištu. Osim o klasičnom brendiranju, bilo je reči i o digitalnom marketingu i mogućnostima koje na tom polju nude internet i društvene mreže.


Канцеларија за КиМ: Деца са КиМ у Ивањици | Јединство\npetak, 01. jula 2022. | 06:26\nKancelarija za KiM: Deca sa KiM u Ivanjici\nKancelarija za Kosovo i Metohiju je u saradnji sa opštinom Ivanjica organizovala sedmodnevno rekreativno putovanje i školu plivanja u Ivanjici za ukupno 500 dece uzrasta od 10 do 12 godina sa prostora KiM.\nDeca će biti podeljena u 5 grupa po 100 učenika, a smenjivaće se na nedelju dana.\nMališanima će tokom boravka u ovom gradu biti obezbeđena škola plivanja, uz organizovanje niza dodatnih aktivnosti, kao što su radionice sa animatorima, obilazak znamenitosti Ivanjice i okoline i druge sportsko rekreativne aktivnosti.\nPrvu grupu đaka koja već boravi u Ivanjici obišla je pomoćnica direktora Kancelarije za Kosovo i Metohiju, Svetlana Miladinov i tom prilikom izjavila da Kancelarija nastavlja sa organizovanjem rekreativnih putovanja za našu decu sa KiM, kako bi im oplemenila slobodno vreme.\n– Izuzetno sam srećna što danas vidim osmehe na licima naše dece sa prostora Kosova i Metohije koja žive u specifičnim uslovima, uz brojna ograničenja. Većina ove dece nikada nije napustila ni teritoriju svoje opštine, zato sam uverena da će brojne aktivnosti koje smo pripremili za ove mališane imati pozitivan uticaj na njihov rast i razvoj – istakla je Miladinov.\nOna je podsetila da je Kancelarija za KiM prošle godine organizovala niz putovanja za gotovo 500 dece iz južne srpske pokrajine.\n-Kancelarija za Kosovo i Metohiju je uz pomoć partnera prošle godine organizovala niz putovanja za gotovo 500 dece školskog uzrasta i studenata sa Kosmeta koji su boravili na Tari, u Sutomoru, Ivanjici, a deo njih boravio je i u Beogradu, u okviru letnjeg kampa „Srbija te zove“. Sve ovo činimo zato što nam je važno da ulažemo u mlade, jer su oni naša budućnost – zaključila ja Svetlana Miladinov, navodi se u saopštenju Kancelarije za Kosovo i Metohiju.


LAVROV U BEOGRADU: Rusija i Srbija će uvek pružiti ruku jedna drugoj - Nova Borba\nLAVROV U BEOGRADU: Rusija i Srbija će uvek pružiti ruku jedna drugoj\nTeme razgovora: aktuelna politička pitanja, stanje bilateralnih odnosa, situacija u regionu i ekonomija.\nMinistar spoljnih poslova Rusije Sergej Lavrov boravi u Beogradu u zvanićnoj poseti Srbiji, u sklopu obeležavanja 180 godina od uspostavljanja diplomatskih odnosa dveju zemalja.\nNa dnevnom redu njegovih razgovora sa srpskim zvaničnicima, kako se očekuje, biće i aktuelna politička pitanja i trenutno stanje bilateralnih odnosa, situacija u regionu i ekonomija, piše Glas Moskve.\nPredsednik Srbije Aleksandar Vučić i ruski ministar Sergej Lavrov će danas prisustvovati prezentaciji mozaika centralne kupole Hrama Svetog Save na Vračaru. Ukras, težak 40 tona, sačinjen je u Moskvi, pravljen godinu dana, a onda potom prevezen u Beograd. Delo je devedeset ruskih umetnika predvođenih čuvenim Nikolajem Muhinom. Izradu je finansirala ruska firma „Gaspromnjeft“ sa četiri miliona evra.\nPlanom posete predviđeno je da ruski ministar sutra uruči Orden prijateljstva Ivici Dačiću.\nLavrov i Dačić: Rusija i Srbija protiv nametanja izbora „s nama ili protiv nas“\nDanas su pred nama veliki zadaci daljeg jačanja neiscrpnog potencijala srpsko-ruskog partnerstva, ubeđeni smo da postoje svi neophodni preduslovi za ispunjenje ovog zadataka, a glavni je tradicija prijateljstva i poverenja koja je prošla viševekovna iskušenja, ocenili su šefovi diplomatija Ivica Dačić i Sergej Lavrov.\n„Želimo da nastavimo sa radom na jačanju ove tradicije na sve moguće načine za dobrobit sadašnjih i budućih generacija naših zemalja“, poručili su oni u tekstu povodom 180 godina od uspostavljanja diplomatskih odnosa između Srbije i Rusije“, navode dvojica diplomata u zajedničkom tekstu.\nInače, 23. februara 1838. godine srpski knez Miloš Obrenović primio je u Kragujevcu prvog ruskog konzula u Srbiji Gerasima Vaščenka, čime je i ozvaničeno uspostavljanje diplomatskih odnosa. Uoči dolaska u Beograd, Lavrov je u Moskvi prisustvovao otvaranju izložbe posvećene jubileju, poručivši da su Rusija i Srbija uvek spremne da pruže ruku jedna drugoj, da međusobno poštuju svoje interese.


Estetic centar S Auriege vam ovom prilikom predstavlja aparat najnovije tehnologije. Aparat deluje na usisavanje masnih naslaga i razbijanje celulita, poboljšava cirkulaciju, izbacuje suvišnu vodu i štetne toksine, topi masne naslage, zateže mišiće i podstiče smanjenje napetosti. Po fenomenalnom popustu od čak 88% iskoristite jedinstvenu priliku da se uverite u efikasnost ovog izuzetnog aparata koji će vaše telo dovesti do savršenstva. Rezultati su vidljivi već nakon prvog tretmana, u obimu struka može da se izgubi od 2 do 4 cm. Tokom tretmana nema nikakvog neprijatnog osećaja, a tretman je potpuno bezbolan, neinvazivan i prijatan. Laserskom liposukcijom se ubrzava metabolizam i zateže koža, a tretmani se rade u vremenskom razmaku od nedelju dana.


BiH /Ko će postati direktor SIPA-e: Nezavisni odbor danas ponovo o kandidatima / Radio Sarajevo\nFoto: 24sata.info/Enes Obralija\nBiH / Ko će postati direktor SIPA-e: Nezavisni odbor danas ponovo o kandidatima\n04. 11. 2019. u 07:41:00 E. H.\nKonačna rang-lista kandidata koji su se prijavili na konkurs za izbor novog direktora Agencije za istrage i zaštitu (SIPA) BiH trebala bi biti utvrđena danas na sjednici Nezavisnog odbora Parlamenta BiH.\nPodsjećamo, posljednja sjednica Nezavisnog odbora je prekinuta 21. oktobra, a zbog potrebe da se utvrde dodatne činjenice u postupku izbora novog direktora SIPA-e. Konkretno da se za sva četiri kandidata provjeri da li neko od njih ispunjava uslove za penziju.\nTakođer tog dana je obavljen razgovor sa svim kandidatima koji su se prijavili i to sa aktuelnim direktorom Pericom Stanićem, direktorom Policije RS Darkom Ćulumom, bivšim direktorom SIPA-e Goranom Zubcem, te policijskim službenikom iz Trebinja Žarkom Laketom.\nUslove za penziju navodno je stekao Perica Stanić, aktuelni direktor SIPA-e, kojem mandat na čelu ove državne agencije istječe 5. novembra. Navodno ni Žarko Laketa, aktuelni načelnik Policijske uprave Trebinje, ne bi smio biti kandidat za prvog čovjeka SIPA-e jer stiče uslove za penzionisanje u toku mandata, ukoliko bi mu bio dodijeljen, a navodno su u istoj situaciji i druga dva kandidata.\nPrvi zamjenik predsjednice Nezavisnog odbora Parlamenta BiH Enes Obralija za Radiosarajevo.ba je kazao da će svi kandidati biti bodovani za intervjue, te da će Nezavnisni odbor napraviti listu do pet najuspješnijih kandidata koja će biti upućena ministru sigurnosti BiH, koji će predložiti Vijeću ministara BiH kandidata za ovu poziciju.\nFoto: 24sata.info: Enes Obralija\nNa naše pitanje, Obralija pojašnjava da Nezavisni odbor Parlamenta BiH ima obavezu da vodi računa i o nacionalnoj strukturi rukovodećih kadrova u policijskim tijelima za koja je nadležan.\nPitali smo prvog zamjenika predsjednice, da li će se konkurs ponoviti ukoliko nacionalna pripasnost kandidata ne bude zadovoljavajuća.\n„Konkurs se neće ponoviti, ništa nije nezakonito. Ukoliko ne bude prijavljenih iz reda jednog ili drugog naroda, konkurs ide u svoju redovnu proceduru i kandidati su na kraju krajeva ipak kandidati. Ovo nije eliminatoran uslov“, pojasnio je Obralija.\nTagovi: BiH SIPA direktor Perica Stanić konkurs Dragan Mektić izbor\nBiH / Prekinuta sjednica Nezavisnog odbora o izboru direktora SIPA-e\nKonkurs / Stiglo 5 prijava: Kad će biti poznato ko želi biti novi direktor SIPA-e?


PD October 7, 2014 by Aleksandar\n„Otvoreni univerzitet je u statusnom smislu republička institucija, odnosno vlasnik je država Srbija. U ekonomskom smislu je državna firma, ali ga država ne finansira. Kao republička institucija od organa upravljanja imamo Skupštinu koju bira Vlada Republike Srbije. Izbor se vrši tako što Otvoreni univerzitet zajedno sa lokalnim predstavnicima koalicione vlasti na republičkom nivou dogovori principe i ljude koji će biti članovi Skupštine univerziteta. Sa prethodnim sastavom ministarstva prosvete vrlo precizno smo se dogovorili da od devet članova njih šest budu vanstranačke ličnosti, kao i da od devet najmanje pet budu doktori nauka. Dogovorili smo se i da predsednik Skupštine bude naučnik i kredibilna osoba. Kada je aktuelnoj Skupštini istekao mandat, stupili smo u kontakt sa lokalnim ljudima iz SNS-a. Razgovori su trajali oko mesec dana. Dogovorili smo principe i ličnosti i predali smo uredno usaglašen predlog Vladi. Međutim, posle dva meseca, početkom septembra informisani smo od strane Gojka Radića, jednog od tri poverenika gradskog odbora SNS-a, da je izabrana Skupština i da na tom spisku nema ni jedne ličnosti za koju smo se prethodno dogovorili. Ubrzo smo konstatovali da je naš predlog očigledno završio u fioci, a njegov predlog, kao privatne ličnosti, gurnut je u proceduru preko mnistarstva privrede. Čak je izbegao i proceduru da prođe kadrovsku komisiju Vlade Republike Srbije pre odlaska na Vladu. Na kraju je Vlada Srbije usvojila taj spisak. Dakle, izmanipulisani smo ne samo mi već i ministarstvo privrede i Vlada Srbije”, konstatovao je Blažo Perović.


» O konkursu za pomoć interno raseljenima i povratnicima u Srbiju u okviru readmisije\nSvemirski sektor je izvor rasta i doprinosi napretku nauke\nInfo sesija o konkursu za podršku unapređenju životnih uslova interno raseljenih ljudi i povratnika u Srbiju u okviru procesa readmisije, održana u EU Info pointu u Novom Sadu, okupila je predstavnike više nevladinih organizacija i udruženja građana, koji su imali priliku da se podrobno obaveste o uslovima učešća na konkursu u okviru IPA 2014 programa Evropske Komisije.\nPrezentaciju programa „Unapredjenje uslova života interno raseljenih i povratnika iz procesa readmisije u Srbiju i podrška održivom povratku na Kosovo*“ održale su Mirjana Maksimović i Snežana Babić iz Delegacije Evropske unije u Srbiji.\nProgram, čiji je cilj da doprinese uspostavljanju vladavine prava u Srbiji kroz jačanje upravljanja migracijama i kontrole granica, finansiran je iz IPA budžeta za 2014. godinu i iznosi 5.600.000 evra.\nTeme konkursa, izmedju ostalog, su: obezbeđivanje stambenog rešenja za interno raseljene i povratnike po sporazumu o readmisiji; distribucija ekonomskih paketa za unapređenje samodrživih životnih uslova; podrška implementaciji 30 lokalnih akcionih planova za unapređenje položaja interno raseljenih povratnika kao i zaštita socijalno ekonomskih i kulturnih prava grupa koje su posebno izložene diskriminacijii.\nEvropska nagrada uveličala poluvekovni jubilej Zavoda za zaštitu spomenika kulture u Nišu


Usvojena strategija “Evropa 2020”\nLideri EU danas su u Briselu usvojili strategiju "Evropa 2020" čiji je cilj da se velikim investicijama u visoke tehnologije, proizvodnju i korišćenje energije neškodljive za okolinu, ostvari bar dva odsto ekonomskog rasta godišnje, uz osetno smanjenje nezaposlenosti.\nŠefovi država i vlada evropske dvadesetsedmorice potvrdili su rešenost da se na svetskom planu izbore za veliko smanjenje zagađivanja planete štetnim gasovima, uz dostizanje već usvojenih planova da se u EU emisije gasova do 2020. smanje za 30 odsto u odnosu na 1990. godinu.\nUnija će u tom cilju kratkoročno dati 2,6 milijarde evra siromašnim zemljama u svetu kako bi bile u stanju da finansiraju promenu tehnologije u cilju smanjenja emisija ugljen-dioksida.\nPredsednik Evropske komisije Žoze Manuel Barozo je na završetku samita EU zatražio od evropskih lidera da izvrše pritisak na ekonomski najvažnije svetske zemlje u Grupi 20, pre svega na SAD, da prihvate temeljite reforme svetskog finansijskog sistema.\nTime bi se ubuduće izbegle pogubne krize, kao ona koja je prošle godine pogodila SAD i proširila se na Evropu i ostale delove sveta.\nNa završnoj konferenciji za medije novinari su postavili više pitanja zašto evropski lideri nisu usvojili i najavljene mere za smanjivanje siromaštva u EU i znatno više ulaganja u pospešivanje obrazovnog i stručnog nivoa evropskog školstva i univerziteta.\nTrenutno se procenjuje da u EU oko 80 miliona ljudi živi ispod praga siromaštva.\nIako nije dato posebno objašnjenje, izvori na zasedanju rekli su da su neke članice EU, kao što su Nemačka i Holandija, te sektore želele da sačuvaju više u sopstvenoj, nego evropskoj nadležnosti.


Dignut najveći mogući nivo upozorenja "Nivo 4: Ne putujte" - BIGportal.ba\n25 Maja, 2021 25 Maja, 2021 03971\nOrganizator Olimpijskih igara, Tokio, suočava se sa preprekama da održi Igre 2021. godine, nakon što su odložene 2020. zbog izbijanja pandemije kovida-19.\nNajnoviji zabrinjavajući znak za letnje Olimpijske igre stigao je danas kada je Stejt department savetovao američke građane da ne putuju u Japan zbog povećanog broja obolelih od korona virusa, javio je CNN.\nSavet pod nazivom “Nivo 4: Ne putujte” je najveći mogući nivo opreza u istoriji upozorenja Stejt departmenta, navodi CNN.\nAmerikanci su mogli da udju u Japan, ali samo u određenim okolnostima.\nU Japanu je zabeležen veliki porast novoobolelih, a broj je skočio nakon ukidanja vanrednog stanja u martu. U prethodnom periodu bilo je sve većeg pritiska da se ponovo odlože Olimpijske igre.\nBraneći se od kritičara prošle nedelje, predsednik Međunarodnog olimpijskog komiteta Tomas Bah je rekao da će Japanci i organizatori OI u Tokiju doneti pravu odluku povodom procene oko održavanja.\nUdruženje lekara iz Tokija, koja broji oko 6.000 ljudi, nedavno je poslalo pismo sa pozivom da se otkažu Olimpijske igre. Istovremeno, oko 350.000 gradjana je u roku od devet dana potpisalo peticiju da se otkažu Igre i poslalo potpise organizatorima\nJokić: Zašto neko uopšte želi da bude sudija?


Selektivno odvajanje i reciklaža otpada projekat je Resursnog eko centra ZDK, koji bi se realizovao zajedno s osnovnim školama u 8 općina ovog kantona, a podrazumijeva odvajanje, odvoz, prodaju i reciklažu uglavnom starog papira i plastičnih boca. Obzirom da je za aktivnosti na svom području, Općina Kakanj osigurala 5.000 KM, sutra će u sklopu projekta u dvorištima tri kakanjske osnovne škole biti postavljeni setovi za selektivno odlaganje otpada, čime počinje posao njegovog prikupljanja. Za realizaciju cijelog projekta, odnosno za nabavku ukupno 21 seta kontejnera, kao i za prevoz otpada, potrebno je oko 55.000 KM, a novac prikupljen prodajom vraćao bi se školama.\n– Tokom razgovora vođenih u ponedjeljak, kantonalni resorni ministar Raif Seferović dao je usmenu podršku projektu, ali nije precezirana suma novca koju bismo mogli očekivati, niti kada bi sredstva dobili, te je nastavak akivnosti planiranih i u ostalim općinama ZDK zasada još neizvjestan – potvrdio nam je Muhamed Skopljak, koordinator kantonalnog Resursnog eko centra.\nOsim zaštite okoliša, ovaj projekat ima i odgojno vaspitnu komponentu, a ni finansijski efekat za škole nije zanemariv, jer u Eko centru prognoziraju da bi samo mjesečno mogli na ovaj način prikupiti i prodati oko 138.000 plastičnih boca.


Srbija dobija lek koji je Trampu spasao glavu | WebTribune\nHome ŽIVOT Srbija dobija lek koji je Trampu spasao glavu\nPosted date: фебруар 25, 2021 In: ŽIVOT\nAmerički lek protiv koronavirusa stićiće u Srbiju do maja i od njega se očekuje da spase živote najrizičnijih pacijenata, pišu beogradski mediji.\nReč je o leku koji proizvodi kompanija “Eli Lili” i koji nosi naziv “bamlanivimab”.\nPredsednik Srbije je ranije potvrdio da bi američki medikament protiv kovida, ne navodeći njegov naziv, u Srbiju trebalo da bude isporučen u aprilu ili maju, kao i da je naša zemlja za oko 2.000 doza izdvojila čak 40 miliona dinara.\nKako pišu “Novosti” taj lek se smatra jednim od najskupljih i najnovijih u lečenju kovida, a za svoje građane naručila ga je i Nemačka.\nInovativni medikament je, naveliko, nakon oporavka od kovida, hvalio bivši američki predsednik Donald Tramp, kome je, kako se navodi, dat taj lek, baziran na antitelima, samo drugog proizvođača kompanije “Regeneron” – REGN-CoV-2.\nMedikamenti oba proizvođača su bazirani na antitelima, “bamlanivimab” na jednoj vrsti, a “Regeneronov” na kombinaciji dve vrste antitela (kasirivimab i imdevimab). Nakon ekspresnog oporavka od infekcije koronom, Tramp se javno založio za njihovu što bržu registraciju i nabavku velikih količina za građane SAD. Njemu je ovaj lek, tada još u eksperimentalnoj fazi, sprečio teži tok bolesti i pomogao da brzo izbaci virus iz organizma.\nLekari u Srbiji još nemaju dovoljno informacija o ovoj inovativnoj terapiji, jer nisu imali priliku da je primenjuju u kliničkim uslovima. Ipak, pojedini kažu da je “čista ekskluziva” što nabavljamo ovaj lek, jer je u odnosu na ostale, kako tvrde – bez premca. U krugovima farmakologa se nadaju da će Srbija uskoro da nabavi i “Regeneronov” medikament, dodaju Novosti.\nNEPOGREŠIV TEST: Nećete verovati koliko pogađa


Njemački poslanici traže za BiH novi Dejton i Ustav – Haber.ba\nNjemački poslanici traže za BiH novi Dejton i Ustav\nPoslanici njemačkog parlamenta iz vladajuće koalicije -Kršćansko-demokratske unije i Kršćansko-socijalne unije (CDU-CSU) razmišljaju da, zbog brojnih problema koje imaju sa vlastima BiH, traže od kancelara Angele Merkel da u evropskim institucijama inicira promjene Dejtonskog sporazuma, piše “Danas”.\nBundestag - Slobodna - Bosna.ba\nNa pitanje da li su počele konsultacije sa Srbijom i Hrvatskom, državama garantima Dejtonskog sporazuma, ovaj sagovornik je rekao da nisu, da se sve još razmatra, ali da bi bilo najbolje da se ta inicijativa sprovede kroz evropske institucije. Ovaj poslanik Bundestaga je dodao da se često postavlja pitanje šta raditi sa BiH, te podsjetio da “Njemačka ima dosta interesa na Balkanu” i da će ovaj region tretirati kao prostor “od naročite važnosti za njemačku politiku”.\nPoslanik Bundestaga kaže da je jedan od problema, zbog kojeg su zabrinuti, jačanje islamskog ekstremizma u BiH, pošto njemačke službe “javljaju da u BiH raste broj regrutovanih islamista za rat u Siriji”. Prema njegovim riječima, jedino rješenje za ukorijenjene probleme na Balkanu je zajednička evropska budućnost, a zemlja kao što je BiH, najsigurniju budućnost će imati “pod zajedničkim evropskim krovom”, jer jedino to donosi stabilnost regiona.\nTeme:BiH, Bundestag, Dejton, novi ustav, promjene


Leo Beširi: Tri scenarija nakon pada kosovske vlade - Kosovo Online\n27. Mart 2020. • 14:15\nNakon što je na skupštinskom zasedanju na inicijativu Demokratskog saveza Kosova izglasano nepoverenje vladi Aljbina Kurtija produbljena je politička kriza na Kosovu, prenosi RTK2. Hoće li i kada će biti raspisani parlamentarni izbori, i da li će vlada Aljbina Kurtija nastaviti da funkcioniše sa ograničenim ovlašćenjima u vreme pandemije koronavirusa, za sada se sa sigurnošću ne može tvrditi, kažu poznavaoci političkih prilika.\nPolitički analitičar Fisnik Haljimi je gostujući u emisiji Razgovor na RTK2 ocenio da trenutna vlada u kojoj Aljbin Kurti ima ulogu vršioca dužnosti premijera nema legitimitet i da je neminovno raspisivanje novih izbora.\n„Imamo jednu vladu bez legitimiteta, što znači da ova vlada ne može da uradi sve, ne može da uradi ništa, nema većinu u skupštini. Kad nemaš većinu u skupštini, možeš sasvim malo toga da uradiš. Bez obzira na to u kojoj smo sada situaciji mi treba da izaberemo novu vladu. Ova skupština treba da izglasa bilo čiju vladu sa nekim rokom do devet meseci, dok se ne ode na nove izbore. Bez novih izbora, ne vidim kraj političke krize“, rekao je Haljimi.\nDirektor instituta za Evropske poslove u Beogradu Naim Leo Beširi ističe da su u ovom momentu moguća tri scenarija nakon pada kosovske vlade.\nBajćinovci: Samoopredeljenje nije antiameričko, nismo rekli da Amerika ima tajni plan\nTači: U ponedeljak sa parlamentarnim strankama o vladi jedinstva\nPo njegovim rečima, prvi i najmanje verovatan jeste raspisivanje izbora, drugo rešenje bi bilo uvođenje vanrednog stanja ali je prema njegovom mišljenju najbliže rešenje da predsednik Tači poveri mandat lideru DSK, Isi Mustafi.\n„Treća, što je najverovatnija opcija je da predsednik Tači da mandat Isi Mustafi da proba da formira većinu u parlamentu. Postavlja se pitanje da li 83 poslanika koji su glasali za rasformiranje vlade Aljbina Kurtija mogu biti faktor oko formiranja vlade oko Ise Mustafe. Pre svega imajući u vidu da stvari oko njegove stranke nisu baš najsjajnije. U svakom slučaju želim da verujem da je interes svih političkih lidera da se zdravlje i bezbednost građana stavi na prvo mesto“, rekao je Beširi.\nPrema Ustavu Kosova nakon što je došlo do pada vlade, predsednik države može da raspusti Skupštinu, za šta, zbog trenutne situacije oko pandemije korona virusa, ima malo verovatnoće.\nKosovska vlada Kosovo Isa Mustafa Aljbin Kurti\nSeljmanaj: DSK će formirati vladu ako to ne učini Samoopredeljenje\nPoslanik Demokratskog saveza Kosova (DSK) Driton Seljmanaj izjavio je da će ova stranka formirati vladu ako u roku od dve nedelje to ne učini Samoopredeljenje za koje je ocenio da ne može funkcionisati u stabilnoj vladi.\nTači i Kosnet: Formiranje nove vlade mora biti zasnovano na Ustavu


Banjaluka: Počinje gradnja novog tržnog centra City Mall – mojKontakt portal – Radio Televizija Kontakt\nBanjaluka: Počinje gradnja novog tržnog centra City Mall\nOve sedmice su krenuli pripremni radovi na izgradnji dugo iščekivanog tržnog centra City Mall-a, a koji će se nalaziti u ulici Vase Pelagića. Tokom maja završeni su svi administrativni preduslovi za početak radova, te se odmah i kreće u realizaciju projekta.\nCity Mall će imati 54.600 kvadratnih metara bruto izgrađene površine, sa 20.000 kvadratnih metara prodajnog prostora raspoređenog na četiri nivoa.\n„Ovaj tržni centar će biti prvi i najveći centar u banjalučkom regionu sa cjelokupnim sadržajem namijenjenim za cijelu porodicu“, izjavila je Danijela Risović, direktor City Mall-a.\nNa dva nivoa će se nalaziti prodajni prostor sa internacionalnim i domaćim robnim markama, a na trećem i četvrtom nivou će se nalaziti sadržaji prodajno-zabavnog karaktera, sa kino salama i ugostiteljskim sadržajima.\nCity Mall će imati i tri nivoa podzemnih garaža. Grad Banjaluka će ovim konačno dobiti jedan savremeni tržni centar kakav imaju svi gradovi u regionu i u svijetu.\nObzirom na centralnu lokaciju, City Mall će postati novo mjesto okupljanja, kupovine i zabave, ali i centar kulturnog, turističkog i društvenog razvoja.\nProjekat City Mall ima višestruki značaj za Banjaluku, jer će realizacija ovako sveobuhvatnog projekta omogućiti povećanje radnih mjesta, proširenje poslovanja mnogim domaćim izvođačima i poslovnim partnerima, kao i značajan priliv u budžet našeg grada. Planiran završetak radova je kraj 2018.godine.\nBanjaluka: Popravljen aparat za parkiranje na kojem je ostavljena poruka


Erdogan ustrajan na stavu o ruskim raketama! - Kosova.Info\nHome SRB-BIH-HR Erdogan ustrajan na stavu o ruskim raketama!\nErdogan ustrajan na stavu o ruskim raketama!\nPredsjednik Recep Tayyip Erdo .an rekao je u četvrtak da je američkom predsjedniku Joeu Bidenu naložio da Turska nije promijenila stav o ruskom protivraketnom sistemu S-400, zbog kojeg je Washington uveo sankcije Ankari.\nBiden i Erdogan izrazili su optimizam zbog svog sastanka u ponedjeljak, iako dva NATO saveznika nisu najavila bilo kakav sporazum o sukobu oko ruskog sistema i Sirije.\nTursko nabavljanje raketnog sistema S-400 podiglo je tenzije sa Sjedinjenim Državama i saveznicima u NATO-u zbog zabrinutosti da je taj sistem nekompatibilan sa odbranom saveza i da može ugroziti američke borbene avione F-35.\nTurska, koja je izuzeta iz programa obuke američkog ratnog zrakoplovstva za ruski sistem, negirala je bilo kakve zabrinutosti tokom sastanka.\nErdogan je rekao da je tokom sastanka pojasnio Bidenu da Turska neće poduzeti bilo koji drugi korak i da je njegova zemlja osigurala potreban novac za avion F-35.\nAnkara i Washington pokušali su izostaviti razlike i usredotočiti se na suradnju na Afganistanu i Siriji, iako je Turska izrazila nezadovoljstvo američkom podrškom kurdskim militantima u Siriji, koje ta zemlja smatra teroristima.\nTužilaštvo istražuje glasove dijaspore: "Daka nije dio istrage"


ВЕЛЕОБРТ: Харадинај враћа Србију на Косово\nIako je Ramuš Haradinaj, lider koalicije „PAN“ i pobednik izbora na Kosovu, obavestio još pre nedelju dana Hašima Tačija da ima većinu za formiranje vlade, predsednik tzv. Kosova mu još nije poverio mandat.\nBaš danas postoji mogućnost da se to desi, a u tom slučaju, kako se spekuliše, Kosovo bi vladu s Haradinajem na čelu moglo da dobije 27 jula. Da li će i Srbi biti u ovoj vladajućoj koaliciji još je neizvesno, bar to kaže Goran Rakić, novi predsednik kosovskometohijske stranke „Srpska“. On nije bio rečit ni kada je reč o tome šta bi Srbi u Haradinajevoj vladi mogli da dobiju, odnosno da traže.\nStefan Surlić sa Fakulteta političkih nauka smatra da je ovo pozicija u kojoj Srbi mogu da „profitiraju“ jer, podseća, Haradinaj bez njih nema većinu za formiranje vlade.\n„Srbi imaju prostor i mogućnost da ’ucene‘ to jest da imaju veće zahteve i zatraže da budu uključeni u prištinsku vladu. To bi moglo da prevaziđe i neka ustavom garantovana mesta, tačnije da dobiju i više od dva zagarantovana ministarska mesta. Sad se pominju čak četiri, što znači da Srbi uz ministarstvo za zajednice i povratak, mogu da zauzmu i neki resor koji ima ozbiljniji uticaj na društvo na Kosovu“, navodi naš sagovornik.\nSurlić podseća da Srbi imaju proporcijalnu zastupljenost kako u vladi tako i u svim ostalim ministarstvima, što bi sada moglo da bude iskorišćeno, pa i da se doslovce primeni u praksi.\n„Da li su to državni sekretari, zamenici ministara ili nešto treće, što im je zagarantovano i Ustavom Kosova, videćemo. Ako se ovome doda i njihova neophodnost za formiranje vlade, Srbi mogu da računaju na veoma dobre pozicije u svim institucijama u Prištini“, kaže Surlić.\nU Prištini ima bezbroj špekulacija o tome zašto Tači ne daje Haradinaju mandat. Od toga da se Tači i Haradinaj „prepiru“ oko kadrova vezanih za bezbednosne službe i srodne resore, pa do toga da Tači meri da li će imati više štete ili koristi ako Srbe više uključi u vladu Kosova.\nJavno mnjenje na Kosovu već odavno smatra da bi veće učešće Srba u vladi Kosova značilo i povratak Beograda na Kosovo, s obzirom da je zvanični Beograd stao javno iza Srpske liste. U ovakvim stavovima prednjači Aljbin Kurti, drugoplasirani na kosovskim izborima, kome rejting iz dana u dan raste. Kurti ne menja mišljenje kad je reč o tome da Srbi ne bi trebalo da budu deo izvršne vlasti osim u granicama koje im garantuje Ustav. On, takođe, smatra da bi davanje „prevelikih ustupaka Srbima“, faktički, kako je to nedavno rekao „poništilo nezavisnost Kosova“


Ova hrana sprečava starenje i bore: evo koje namirnice treba da budu deo vašeg jelovnika — Prirodno lepe — Lovesensa.rs\nU nedavnoj studiji, naučnici su testirali 10 različitih flavonoida, jedinjenja koja se prirodno pojavljuju u hrani i imaju antioksidativna i protivupalna svojstva.\nKljučni faktor u neizbežnom procesu starenja kože poznat je kao starenje ćelija. Kada ćelije kože uđu u ovu fazu, više ne mogu da se dele, a kada se to dogodi, oslobađaju se upalni signali koji podstiču imunitet da "očisti" tu oštećenu ćeliju.\nMlado telo lako može da se izbori sa tim, ali kako starimo, naši sistemi postaju manje sposobni za to, pa dolazi do akumulacije oštećenih ćelija, što dovodi do upale niskog nivoa, a zatim raspadanja tkiva.\nNaučnici su pokušali da utvrde koji bi senolitici - molekuli koji ciljaju i uništavaju "stare" ćelije - bili najefektniji u usporavanju procesa starenja. Njihovi nalazi objavljeni su u u časopisu EBioMedicine.


Srbija 23. na svetskoj rang listi, Žolt Der 109\nSrbija zauzima 23. mesto na rang listi Međunarodne biciklističke unije (UCI) za "Evropa tur" sa 296 bodova. Rangirano je 38 zemalja. Vodi Italija sa 2.886 poena ispred Francuske sa 2.166 u Španije sa 1.868 bodova.\nPozicija na rang listi određuje i broj vozača koji mogu da učestvuju na Šampionatu sveta u Melburnu od 29. septembra do 3. oktobra u kategoriji elita. Zemlja koja bude među 16 nacija na rang listi 15. avgusta (ne računaju se zemlje koje imaju i plasman na svetskoj rang listi na osnovu bodova pro tur ekipa) imaće prvo da prijavi vozače i to: nacija u plasmanu od 1. do 7. mesta prijavljuje devet biciklista ali šestorica mogu da voze, a zemlja plasirana od 8. do 16. mesta prijavljuje petoricu a trojica mogu da voze.\nUkoliko se ne ostvari plasman po ovom kriterijumu, svaka zemlja koja bude 15. avgusta imala biciklistu među 200 na pojedinačnoj rang listi "Evropa tura", može da prijavi dvojicu vozača, ali samo jedan će voziti.\nZa vozače do 23 godine, uslov je da Srbija 15. avgusta bude među 26 nacija "Evropa tura". Ukoliko je plasirana od 1. do 15. mesta imaće pravo na deset biciklista (petorica mogu da startuju), ako je bodovana od 16. do 20. mesta može da prijavi osmoricu (četvorica startuju), a ako je rangirana od 21. do 26. mesta prijavljuje šestoricu ali samo trojica startuju.\nPrema trenutnoj situaciju, Srbija ima uslov da pošalje vozače u obe kategorije. Da li će neko putovati u predaleki Melburn zavisiće samo od toga da li će u kasi BSS biti novca.\nU rangiranju profesionalnih timova, odličnu poziciju, 40. mesto, drži "Partizan Srbija" sa 257 bodova, vodi holandski Fakansole sa 1.226 poena, ispred francuskog Kofidija sa 1.169 i britanskog Karmoto NGC tima sa 1.109 poena. Čak 108 profesionalnih i kontinentalnih ekipa je na rang listi!\nU pojedinačnoj konkurenciji, sjajno 109. mesto zauzima Žolt Der profesionalac u "Partizan Srbiji" sa 88 bodova. Dobio je 40 bodova za titulu na Šampionatu Srbije – drum, još 40 bodva za pobedu u "Kupu gradonačelnika" u Moskvi (kategorija 1.2) i osam bodova za šesto mesto na trci "Banjaluka – Beograd" (kategorija 1.2).\nNa 118. mestu je Esad Hasanović ("Partizan Srbija") sa 84 boda. Dobio je 40 bodova za pobedu na "Velikoj nagradi Moskve", 16 bodova za treće mesto u generalnom plasmanu na trci "Kroz Srbiju", osam bodova za šampionsku titulu na Prvenstvu Srbije u vožnji na hronometar, osam bodova za pobedu u etapi na "Kroz Srbiju" i 12 bodova za tri dana u žutoj majici na trci "Kroz Srbiju" (svaki dan po četiri boda).\nPlasman ostalih srpskih biciklista na rang listi: 356. Goran Šmelcerović (Radnički Kragujevac), 507. Nebojša Jovanović (Sparta Prag) 16, 529. Ivan Stević ("Partizan Srbija"), 16, 657. Milanko Petrović (Metalac Kraljevo) 10, 671. Dejan Marić (Železničar MBN) 10, 692. Nikola Kozomara ("Partizan Srbija") 10, 843. Jovan Zekavica ("Partizan Srbija") 6, 874. Dragan Spasić (Železničar MBN) 6, 892. Nikola Stefanović ("Partizan Srbija") 5 bodova itd. Nikola Kozomara je 130. sa 14 bodova na rang listi Azija tira. Poene je dobio za drugo mesto u etapi trci visoke 2.HC kategorije "Oko jezer Ćinghui" u Kini. Na listi Evropa tura je 1.071 biciklista.\nbiciklizam, bss, svetska rang lista


RAZLOG sastanka vrha SNS u Čačku: Ivan Ćalović, Savez za Srbiju ili međusobni sukobi? | EpicentarPress\nRAZLOG sastanka vrha SNS u Čačku: Ivan Ćalović, Savez za Srbiju ili međusobni sukobi?\nDatum: 21.11.2018. 22:52\nSada je već izvesno da će Sednica Izvršnog odbora SNS biti održana u Čačku u narednih desetak dana na kojoj će biti prisutno kompletno rukovodstvo vladajuće stranke.\nNa toj sednici će se raspravljati o svim važnim pitanjima, kao i o planovima za budućnost, a to je danas potvrdio na konferenciji za medije poverenik Gradske organizacije i narodni poslanik SNS Marko Parezanović.\nVeć nekoliko dana u medijima se pojavljuju najave od strane advokata i bivšeg člana SNS Ivana Ćalovića da će se kandidovati za mesto gradonačelnika Čačka. On je za portal Morava info po prvi put zvanično i nedvosmisleno najavio da će učestvovati na lokalnim izborima i biti kandidat za gradonačelnika Čačka, navodeći da mu je "jedina mrlja u karijeri činjenica da je bio član SNS".\nPredsednik Skupštine grada Čačka Igor Trifunović ocenio je da vladajuća većina neće biti uzrdmana Ćalovićevom najavom da se uključi u političku borbu na predstojećim lokalnim izborima.\nS druge strane, nezvanično se već duže vreme može čuti od izvora poznatih redakciji Epicentar press da bi pojedini odbornici SNS rado prešli u Ćalovićevu grupu građana koja je u procesu osnivanja.\nLider Dveri Boško Obradović pozdravio je najavu izlaska advokata Ivana Ćalovića na naredne lokalne izbore, ali je pozvao sve buduće učesnike da jasno predstave svoj program i politiku kako bi se videlo da li su zaista opoziciono orjentisani ili rade za vlast.\nDa se nešto "valja iza brega" govori i poslednje istraživanje javnog mnjenja da upravo Ivan Ćalović ima jako dobar rejting među Čačanima, kao i opozicioni blok Savez za Srbiju koji i pored, kako su naveli, neviđene medijske blokade i cenzure, polako raste na statističkoj skali.\nNe možemo a da ne dodamo činjenicu da su za samo 15 dana Čačak i okolinu posetili najviši naprednjački funkcioneri, a i današnja najava sastanka vrha SNS u Čačku nedvosmisleno govori da je Čačak postao izuzetno zanimljiv i tačka oko koje se usmerava sva politička pažnja.\nPredsednica Skupštine Srbije i funkcionerka SNS Maja Gojković nedavno je imala sastanak sa rukovodstvom stranke u Čačku na kome je, prema pisanju portala Morava info, uputila niz kritika na njihov rad, optužujući ih da su opoziciji prepustili inicijativu.\nIzuzetno zanimljivo je i to da je, kako je preneo portal Ozon press, do sada nekolicini bivših i sadašnjih političara nuđeno da preuzmu rukovođenje strankom u Čačku, na mestu poverenika, ali su oni to odbili.\nNajnovija informacija do koje smo došli je i da je, pred sutrašnju Sednicu grada Čačka, povereništvo DSS-a u Čačku donelo odluku da odbornica dr Anica Slijepčević izađe iz odborničke grupe SPS/DSS/JS koja je deo koalicione vlasti sa SNS-om, i da ubuduće u Skupštini grada deluje kao samostalna opoziciona odbornica u skladu sa politikom stranke.\nTu informaciju je potvrdio za Ozon press i Miroslav Petrović, poverenik DSS-a za Čačak.\nDa li je na pragu kriza u čačanskom parlamentu, jer se vladajuća koalicija sve više suočava sa problemom obezbeđivanja kvoruma za početak sednica, a još i više sa održavanjem kvoruma tokom višednevnog zasedanja, ostaje da se vidi već sutra.\nSednica Skupštine grada Čačka zakazana je za četvrtak, 22. novembra, sa početkom u 10 časova.


EU predstavila hitne mere u slučaju nepostizanja sporazuma sa Britancima | Insajder\n"Ništa ne garantuje da će sporazum biti postignut, on mora da stupi na snagu na vreme. Odgovorni smo da se pripremimo za sve moguće slučajeve, uključujući i mogućnost da od 1. januara 2021. nemamo sporazum sa Velikom Britanijom", izjavila je predsednica Evropske komisije Ursula fon der Lajen, dan posle večere sa britanskim premijerom Borisom Džonsonom na kojoj nisu mogli da nađu zajednički jezik.\nKako je saopštila Komisija, cilj tih hitnih mera, koje se odnose samo na određene sektore, jeste da "pokriju period tokom kojeg nema sporazuma".\nBrisel najpre predlaže da se tokom šest meseci garantuje povezanost vazdušnog saobraćaja između Velike Britanije i EU "pod uslovom da Velika Britanija takođe to osigura". Predstavljen je i plan propisa kako bi se izbegli poremećaji u vazdušnoj bezbednosti.\nZa drumski saobraćaj, EK predlaže tekst koji garantuje osnovnu povezanost u teretnom i putničkom saobraćaju tokom šest meseci, takođe, pod uslovom da Britanija isto garantuje.\nBritanski premijer Boris Džonson i predsednica Evropske komisije Ursula fon der Lajen složili su se sinoć da njihovi pregovarači treba da nastave razgovore o trgovinskom sporazumu o Bregzitu, pošto su stavovi dve strane ostali veoma udaljeni, najavljujući da će u nedelju biti poznato da li dogovor može biti postignut.


Susret ministarke Injac sa ambasadorom Austrije\nObjavljeno: 23.11.2021. • 20:49 Autor: Ministarstvo odbrane\nMinistarka odbrane, prof.dr Olivera Injac, sastala se sa ambasadorom Republike Austrije u Crnoj Gori, Karl Mulerom.\nInjac je čestitala Muleru na imenovanju za ambasadora Republike Austrije u Crnoj Gori, posebno naglasivši intenzivnu odbrambenu saradnju koju su dvije zemlje do sada ostvarile, uz očekivanje da će se ona nastaviti istom dinamikom i u narednom periodu.\nOna je naglasila da Crna Gora ostaje snažno posvećena jačanju saradnje sa partnerskim zemljama, ostajući kredibilan akter u međunarodnoj zajednici.\nInjac je ukazala na izuzetno uspješnu i sadržajnu saradnju dvije zemlje, posebno naglasivši značaj nedavno završene obuke naših vojnika u oblasti potrage i spašavanja od strane kolega iz Oružanih snaga Republike Austrije. Ministarka je istakla da je ova aktivnost samo jedna u nizu uspješno realizovanih zajedničkih projekata u oblasti odbrane, uključujući veoma značajnu saradnju ostvarenu u domenu planinskog ratovanja, školovanju kadeta na Terezijanskoj vojnoj akademiji u Austriji, kao i u drugim oblastima odbrane.\nMinistarka je istakla i posebnu zahvalnost za podršku koju Austrija pruža u domenu uništavanja viška naoružanja, ispitivanja stabilnosti baruta i edukacije kadra u oblasti skladištenja i upravljanja municijom.\nAmbasador Muler izrazio je zadovoljstvo povodom preuzimanja dužnosti diplomatskog predstavnika Austrije u Crnoj Gori, dodajući da će Austrija nastaviti da podržava Crnu Goru u ostvarenju njenih spoljnopolitičkih ciljeva i u predstojećem periodu. Takođe, naveo je da je Austrija posebno posvećena regionu Zapadnog Balkana u cjelini, u cilju njegovog daljeg razvoja. On je najavio nastavak podrške i saradnju sa Crnom Gorom u oblasti odbrane, ali i u procesu njenog pristupanja EU.\nSagovornici su se osvrnuli i na značaj regionalne inicijative Grac formata Federalnog Ministarstva odbrane Republike Austrije, koja suštinski dopinosi jačanju regionalne saradnje i dobrosusjedskih odnosa među državama Zapadnog Balkana, što predstavlja osnov za izgradnju stabilnog regiona i njegovu afirmaciju u evropskoj zajednici.\nOlivera Injac Austrija Karl Muler Zapadni Balkan Evropska unija\nČetvrti poziv za dostavljanje projektnih prijedloga u okviru Fonda za Zapadni Balkan (WBF) 25.11.2021.\nInjac - Reintjes: Nastavak podrške Kraljevine Holandije evropskom putu Crne Gore 03.11.2021.


Evropski odbrambeni savez moguć samo bez SAD i NATO-a - Sputnjik Srbija\nEvropski odbrambeni savez moguć samo bez SAD i NATO-a\n14:27 18.02.2017 (osveženo 14:50 18.02.2017) Preuzmite kraći link\n„Ako Evropljani ne žele da vide da Amerika polako odbija da ispunjava sve obaveze, onda vlade zemalja-članica NATO-a moraju da pokažu da podržavaju zajedničku odbranu“, zahtevao je ministar odbrane SAD Džejms Matis u Briselu. Zamenik predsednika Komiteta za odbranu Donjeg doma Parlamenta Češke Aleksandar Černi smatra da ovo ipak nije ultimatum.\n„Ne bih rekao da je zahtev Matisa na zatvorenom sastanku ministara odbrane zemalja-članica Alijanse bio ultimatum“, smatra Černi i podseća da je svim članicama sugerisano da se do kraja godine potrude da izdvoje čuvena dva odsto od BDP-a za finansiranje članstva u NATO-u.\n„Do dva odsto bi do kraja godine možda moglo da postigne dest do petnaest država NATO-a. Češka svakako ne može. I, uopšte, smatram da tih čuvenih dva odsto uopšte nije neophodno. Mi konkretno možemo da postignemo takav rezultat tek 2025. godine. A šta ako se do tada promeni situacija u svetu i odnosi SAD i Rusije se normalizuju ili čak i između Vašingtona i Pekinga stvari krenu nabolje?! Moguće je da će da se ispostavi da je jedan odsto davanja u zajedničku kasu Alijanse sasvim dovoljno“, zaključuje zamenik predsednika Komiteta za odbranu Donjeg doma Parlamenta Češke.\nČerni dodaje da Česi shvataju da bez SAD, NATO gubi smisao postojanja. Ako SAD i Kanada izađu iz Alijanse, onda će možda doći do stvaranja nekakvog evropskog vojnog saveza, ali svakako potpuno drugačijeg od NATO-a i sa potpuno drugačijim ambicijama.


Predstavnici nove kosovske vlade najavili su privremenu obustavu radova na izgradnji hidroelektrana na čitavom Kosovu.\nNezadovoljni procesom zapošljavanja u preduzeću Trepča, oni koji su aplicirali na konkursu za posao, već treći dan protestuju ispred rudnika Trepča u Starom Trgu.\nNastavljaju se radovi na lokaciji "Obe reke“, meštani protestovali\nNakon što su pre više od dva meseca obustavljeni radovi na izgradnji minihidrocentrale na lokaciji „Obe reke“ u Štrpcu, pre dva dana su radnici firme "Matkos grup“ nastavili da postavljaju cevi kroz koje bi tekla reka Kaluđerka iz koje se meštani snabdevaju vodom. To je dovelo do novog protesta Štrpčana.\nUdruženje "Jedan od pet miliona“ najavilo je da će u subotu, 18. januara organizovati novi protest u Beogradu koji će kako se navodi, biti posvećen "ubijenom lideru opozicije na Kosovu i Metohiju Oliveru Ivanoviću“.\nPonovo pobuna u Tirani: "Kosovo je srce Albanije"\nTreći dan zaredom, pokret "Samoopredeljenje organizuje u Tirani, preko put hotela Rogner u kojem se održava Samit lidera regiona, protest protiv "mini Šengena".\nPristalice Samoopredeljenja protiv dolaska Vučića u Tiranu\nPristalice Pokreta Samoopredeljenje u Albaniji okupili su se u centru Tirane, u blizini hotela u kojem razgovaraju predsednik Srbije Aleksandar Vučić, premijeri Albanije i Severne Mekadonije Edi Rama i Zoran Zaev.


Đukanović: Ključni prioritet buduće saradnje sa EBRD biće putna infrastruktura | EUME\nNaslovnica Info Press info Đukanović: Ključni prioritet buduće saradnje sa EBRD biće putna infrastruktura\nĐukanović: Ključni prioritet buduće saradnje sa EBRD biće putna infrastruktura\nPredsjednik Vlade Milo Đukanović sastao se sa predsjednikom Evropske banke za obnovu i razvoj (EBRD) Sumom Čakrabartijem tokom Investicionog samita EBRD-a za Zapadni Balkan koji se održava u Londonu.\nPredsjednik Đukanović je zahvalio Čakrabartiju na organizaciji Samita, ocjenjujući ga veoma uspješnim, kao i dosadašnju saradnju Crne Gore i EBRD.\nKljučni prioritet buduće saradnje, rekao je premijer, biće putna infrastruktura i, u okviru nje, Jadransko-jonski saobraćajni koridor.\nNjegovom izgradnjom poboljšaće se saobraćajna dostupnost Crne Gore, ali i ostalih zemalja regiona. Zajednički je konstatovano da je veoma važno to što će vodeća finansijska institucija u ovom projektu biti EBRD.\nČakrabarti je partnerstvo sa Crnom Gorom ocijenio uzornim i u tom kontekstu podsjetio da je Evropska banka za obnovu i razvoj samo u 2015. godini u Crnoj Gori investirala u 13 projekata vrijednih oko 100 miliona eura.\nU sklopu pripreme nove Strategije EBRD-a za Crnu Goru, kao prioritetne oblasti istaknute su energetika i dalja modernizacija kapaciteta u oblasti vazdušnog saobraćaja.


PRIJAVA MUP PROTIV NENADA NEŠIĆA: Osumnjičen da je pribavio imovinsku korist "Prijedorputevima" | Novosti.RS\nOn je osumnjičen da je privrednom društvu "Prijedorputevi" pribavio imovinsku korist u iznosu od 16.995.385,10 KM.\nIz MUP RS je saopšteno, uz navođenje inicijala, da je Nešić od 8. maja 2018. godine do 31. avgusta ove godine u svojstvu odgovornog lica, vršioca dužnosti direktora JP "Putevi RS", kršeći odredbe Zakona o javnim nabavkama, čija je povreda utvrđena Presudom Suda BiH, iskoristio svoj položaj i ovlašćenja, te je zaključio Okvirni sporazum sa privrednim društvom "Prijedorputevi" a.d. Prijedor i u okviru istog zaključio šest pojedinačnih ugovora za izvođenje radova održavanja i zaštite magistralnih i regionalnih puteva i objekata na putevima na oblasti 1 u Republici Srpskoj.\n- Isti se sumnjiči da je naložio plaćanje ispostavljenih situacija koje je to društvo dostavljalo po osnovu tako zaključenih ugovora, čime je pribavio imovinsku korist privrednom društvu “Prijedorputevi” a.d. Prijedor u iznosu od 16.995.385,10 KM sa PDV, saopšteno je iz MUP RS.\nNenad Nešić "Putevi Republike Srpske" osumnjičeni MUP Republike Srpske


Prijava da gradonačelnik Gdanjska propagira komunizam\nProtiv gradonačelnika Gdanjska Pavela Adamoviča podneta je u Krakovu krivična prijava zbog toga što je obnovio istorijski spomenik - nekadašnju kapiju na brodogradilištu u Gdanjsku sa natpisom iz tog vremena Brodogradilište Lenjina.\nPrijavu su podnela dvojica nekadašnjih aktivista otpora Poljaka komunističkom režimu iz Krakova i Lodja.\nU brodogradilištu u Gdanjsku 1980. godine je u radničkom buntu rodjen prvi nezavisni sindikat iza gvozdene zavese, Solidarnost, na čelu sa vodjom štrajka a kasnije i prvim vanpartijskim predsednikom Poljske Lehom Valensom.\n"Na kapiju je gradonačelnik postavio natpis Brodogradilište Lenjina čime je prekršio zakon koji zabranjuje da se slavi komunistički režim. Brodogradilište je javno mesto a komunističkim simbolima je mesto samo u muzeju", obrazložili su krivičnu prijavu Kšištof Bzdil iz Krakova i Januš Fatiga iz Lodja.\nŽelja gradonačelnika i gradskih odbornika Gdanjska da i sporedna kapija u nekadašnjem obliku od prošle godine podseća Poljake I turiste na burno poglavlje savremene poljske istorije od početka je trn u oku sindikatu Solidarnost u Gdanjsku i poljskoj konzervativnoj desnici.


Nema više trajnog oduzimanja licenci lekarima - Užice Oglasna Tabla\nаприл 29, 2019 0233\n„Više ne postoji mogućnost da lekar trajno izgubi dozvolu za rad, već privremeno po odluci suda i dok ne bude izbrisan iz kaznene evidencije“, pojašnjava Dinić za Tanjug.\n„Praktično ovo sada je nepovoljnije za lekare, zato što period brisanja iz kaznene evidencije može da bude duplo duži od kazne na koju je osuđen pred sudom. Sa druge strane ono što je olakšanje za kolege, to je da je ukinuto trajno oduzimanje licenci“, istakao je Dinić.\n„Sud časti oduzima licence maksimalno do pet godina, koliko dozvoljava Zakon o lekarskoj komori Srbije“, pojasnio je on.\nNova turistička atrakcija na Tari: Otvoren „Medin kutak“


VUČIĆ: Grčka neće menjati stav o Kosovu i teritorijalnom integritetu Srbije | Ekspres.net\n“Mi smo ga zamolili i da nam pomogne u konkretnim stvarima – od glasanja za Interpol do nekih drugih”, rekao je Vučić novinarima nakon sastanka sa Micotakisom u sedištu SNS u Beogradu.\n“Nisam želeo da ga dovodim u neugodnu poziciju da arbitrira u tome, ali sam ga obavestio jer to nije samo pitanje odnosa Beograda i Prištine, nego i odnosa Prištine prema svima drugima”, rekao je Vučić i naveo da su razgovarali i o tome kako da Srbija i Grčka osnaže svoje političke ali i ekonomske veze.\n“Konstatovali smo da nas veže iskreno prijateljstvo, ali smo pričali i o konkretnim načinima da unapređujemo saradnju. I po pitanju infrastrukture, pruge od Beograda do Soluna koja bi bila bolja i prevozila više putnika i robe, ali i o svim drugim važnim pitanjima… Nemamo mnogo dobrih i iskrenih prijatelja kao što je Grčka i uveren sam da će odnosi u budućnosti biti makar jednako bliski kao do sada, ili čak i bliži”, rekao je Vučić.\nTags Aleksandar VučićKirijakos MicotakissaradnjaSNS\nVučić: Nova vlada do kraja maja INTERVJU, EDI RAMA: Od naših susreta svi su na dobitku Vučić: Tradicionalno dobri odnosi Srbije i Izraela, nećemo zaboraviti stradanja IZBORI U MAJDANPEKU: Srpska napredna stranka ostvarila ubedljivu pobedu


"Kosovsko pitanje će na kraju biti riješeno podjelom" - BIGportal.ba\n“Kosovsko pitanje će na kraju biti riješeno podjelom”\n25 Maja, 2019 081\nIstraživač na Geopolitičkom forumu Kembridž univerziteta i bivši diplomata na Balkanu Timoti Les veruje da će Kosovo na kraju biti podeljeno.\nLes veruje da će kosovsko pitanje na kraju biti rešeno podelom i to tako što će, kako kaže, samo biti formalizovano stanje na terenu – Beograd ne kontroliše jug, a Priština sever.\n“Kosovo očajnički želi da sa priznanjem okonča stanje međunarodno pravnog VAKUUMA, dok Beograd želi da normalizuje odnose Srbije sa Kosovom kako bi se pridružio EU i okončao problem koji OPTEREĆUJE srpsku politiku od 1980-ih”, rekao je Les u intervjuu za Tanjug.\n“Priština će u svojim očajničkim željama da legalizuje status Kosova, na kraju pokušati da to postigne ujedinjenjem sa priznatom državom Albanijom, čiji se pravni status može “pozajmiti”, bilo da se radi o priznavanju pasoša ili članstvu u Interpolu”, objašnjava bivši diplomata.\n“Spoljni igrači će protestovati i odbijati da priznaju nove činjenice na terenu, ali neće učiniti ništa da zaustave Srbe i Albance i mirno će prihvatiti oslobađanje od tereta i rešavanje dugogodišnjeg spora”, predviđa Les.\nNa pitanje – kako dalje u situaciji kada Pristina traži isključivo priznanje, a Beograd odgovara da o tome nema govora i kakav bi odgovor zainteresovanih promotera kosovske nezavisnosti mogao da se očekuje, Les kaže:\n“Sledeća faza će uključivati promenu vlasti u Prištini, da se vidi da li će neko drugi uspeti tamo gde su Haradinaj i drugi propali. Na kraju, ako Priština ne može da ubedi Beograd da bezuslovno prizna Kosovo, pretpostavljam da će pokušati da jednostrano reši problem nepriznavanja Kosova, posebno tražeći ujedinjenje sa Albanijom”, smatra bivši britanski diplomata.\nOn dodaje da Srbe ne bi trebalo da zabrinjava tekst Edvarda Džozefa i da je njegova najnovija kampanja samo prerada njegove stare ideje da Srbija mora bezuslovno priznati Kosovo i da “Zapad treba da nastavi da tuče Srbe dok to ne učine”, potencira Les.\n“Niko, međutim, ne može da natera Srbiju da prizna Kosovo ako ona to ne želi”, ističe Les.\n“Niko na Zapadu nije stvarno zainteresovan za pitanje Kosova, o čemu govori to da su i Vašington i Brisel rekli da će da prihvate šta god se strane u sporu dogovore. Dakle, Srbi bi trebalo da traže rešenje koje je u skladu sa nacionalnim interesom Srbije”, poručuje Les.\nUpitan šta bi uopšte mogao biti osnov za najavljeni razgovor o Kosovu i Methoji u Parizu i šta je cilj tog samita, Les kaže da se ovaj skup više odnosi na Nemačku, nego na Kosovo, “naročito na nemačku ideološku odbojnost prema nacionalizmu i nacionalnim državama, njen produbljeni raskol sa Sjedinjenim Državama, jedinstvo sa Francuskom, ali i neslaganje oko pitanja podele Kosova\nŠto se Kosova tiče, taj sastanak neće ništa novo ponuditi, osim da “podeli agendu dnevnog reda”, smatra Les.\nFrancusko-nemačka inicijativa samo će zakomplikovati napore da se postigne bilo kakav sporazum, jer uspostavlja još jedan proces rešavanja, koji će se “takmičiti” sa dijalogom u Briselu i američkim diplomatskim naporima usmerenim ka podeli.\n“Kao posledica toga, Beograd, Priština i različite frakcije u Prištini sada će imati “meni” spoljnih partnera i procese rešavanja iz kojeg mogu da biraju”, dodaje on.\nNa pitanje da li će i posle evropskih izbora pitanje kosovskog problema ostati u nadležnosti Brisela, bivši britanski diplomata odgovara da će „ovaj toksičan način biti nastavljen, ali bez ikakvog rešenja”.\n“Jedan problem je što se u dijalogu svesno izbegava stvarno pitanje, odnosno pitanje šta je Kosovo voljno da da Srbiji u zamenu za priznanje. Drugi je da Brisel nema moć ili kredibilitet da pregovara o dogovoru”, smatra Les.\nMeđutim, ističe, “budući da je EU efektivno odustala od proširenja, ova poluga ne sadrži nikakve realne moći”.\nPojavili su se detalji iPhone 11 kamere i neke iOS 13 funkcije\nFacebook će svoju kriptovalutu GlobalCoin objaviti naredne godine\nNada Topčagić UZVRAĆA UDARAC ljubavnici Miroslava Ilića i otkriva: “Ljubomorni ste, istina vas boli”\nPoznat prvi Đokovićev protivnik na Srbija openu\nNožem nasrnula na dvije djevojke: Policija ubila 16-godišnju Afroamerikanku\nPočelo okupljanje članova “Pravda za Davida” ispred suda u Banjaluci


„Intenzivirati privrednu saradnju između Crne Gore i Moldavije“ – Portal Podgorica\n„Intenzivirati privrednu saradnju…\n„Intenzivirati privrednu saradnju između Crne Gore i Moldavije“\nMinistar vanjskih poslova Đorđe Radulović razgovarao je danas telefonskim putem sa ministrom vanjskih poslova i evropske integracije Republike Moldavije Aurelijem Ćokojem.\nRadulović je istakao zadovoljstvo dobrim i prijateljskim odnosima između Crne Gore i Moldavije, koji nisu opterećeni otvorenim pitanjima i temelje se na zajedničkim nastojanjima u pogledu pridruživanja evropskoj porodici država.\n„Naglasio je da postoji prostor za produbljivanje saradnje u brojnim oblastima, posebno izdvojivši potencijale u oblasti turizma, energetike, infrastrukture i poljoprivrede. Na toj liniji, šef crnogorske diplomatije je istakao da bi u narednom periodu zajednički trebalo raditi na intenziviranju privredne saradnje, te da bi u tom pravcu od velike važnosti bilo uspostavljanje bliže saradnje privrednih komora dviju država. U kontekstu evropske integracije, Radulović je istakao da Crna Gora čvrsto podržava Moldaviju na njenom putu pridruživanja Evropskoj uniji, iskazavši našu spremnost da podijelimo iskustvo i ekspertizu u ovom domenu sa moldavskom stranom“, saopšteno je iz Ministarstva vanjskih poslova.\nMinistar Ćokoj je čestitao Raduloviću na imenovanju na funkciju ministra vanjskih poslova, te izrazio uvjerenje da će komunikacija i kontakti u narednom periodu biti dodatno intenzivirani, na obostrano zadovoljstvo dviju država.\nNaglasio je da Moldavija gleda na Crnu Goru kao na uzora u procesu evropske integracije, stoga će crnogorsko iskustvo biti od velikog značaja u narednim koracima reformi u cilju ubrzavanja evropskog puta. Takođe, pozdravio je posvećenost Crne Gore razvoju saradnje kroz regionalne organizacije, te, u tom kontekstu, čestitao na predsjedavanju Centralno-evropskom inicijativom i tokom 2021. godine.\nSagovornici su zajednički ocijenili da bi u narednom periodu trebalo upriličiti političke konsultacije dva ministarstva vanjskih poslova, u cilju razmatranja niza pitanja od značaja za dalje unapređenje bilateraln\nTags: crna goraMinistar vanjskih poslovamoldavija


Predstava “Back to Amy” – kako MI to radimo?\nby administrator 15th June 2017\nAnuška Antic (foto: Milan Milošević)\nKao studentkinji treće godine pozorišne produkcije na FDU, bilo mi je važno da iskusim u praksi sve ono što učim o pozorištu. Još pre prijave na konkurs, bilo mi je jasno da je Reflektor totalno drugačije pozorište od ostalih, pre svega po temama koje obrađuje, načinu na koji radi predstave i bavi se svojom ekipom. Srodila sam se sa misijom Reflektora dok još nisam bila članica ovog pozorišta, a već na prvom krugu i sa ljudima koji tamo rade i volontiraju. Ono što me posebno motivisalo jeste dobar tajming mog ulaska u tim, odnosno, početak rada na novoj predstavi „Back to Amy“. Sa gomilom posla, dolazi i gomila izazova, ali sve to deluje vrlo jednostavno kada se ekipa sakupi u takozvanom Kancu i prione na posao. U Ejmin život i rad sam do sada bila uključena na „nivou prepoznavanja“, ali sam se usput, u toku rada na predstavi srodila sa celom pričom, a prvenstveno zbog ljudi sa kojima radim na njenom stvaranju. Izlazak iz okvira teorije zna da bude prilično stresan i naporan, ali ovo iskustvo čini da meni ta vrsta odrastanja predstavlja uživanje i potvrdu da se bavim onim što želim i što treba, kao i da ništa nije nemoguće. Rad na predstavi kreće u aprilu kada je projekat postavljen na sajt IndieGoGo, platformu za prikupljenje sredstava, zatim sledi radionica u maju, jer Reflektor u kreativni proces svake predstave ulazi iz praktično-istraživačkog rada koji podrazumeva (u ovom slučaju) prikupljanje priča fanova-šta za njih Ejmi znači, kako bi se dobila potpuna priča o njoj, na osnovu čega se kasnije definiše tekst predstave. Iako unapred očekujemo pedalu od Ministarstva kulture na čijem konkursu smo se prijavili sa projektom Ejmi da dobijemo novac za produkciju predstave, ta silna želja da se ovakvoj umetnici digne spomenik na ovaj način, vozi dovoljno jako da zavarava i daje taj 1% (lažne) nade, a još bolje, ne da nam da stanemo sa realizacijom i bez tih para. Sledeći korak je sastanak cele ekipe i Vojkanov motivacioni govor – Okej ekipo, znali smo da će se ovo desiti, ali svi znamo i da to nije kraj. Nije ni prvi ni poslednji put da od države i gradskih i državnih institucija nismo dobili ni dinara za svoj projekat, ali ono što oduševljava je način na koji smo mi to prihvatili. Sa (pod) smehom, otvaranjem lap topova i „Okej, radimo ŠTA?!“, svi naprženi troduplo više i spremni za akciju. Odmah kreće radionica, delimo se u tri grupe, uzimamo markere, papire, lap topove i ostale gadgete, mozgovi rade 300 na sat i smišljamo kome sve možemo da se obratimo za prikupljanje sredstava na IndieGoGo gde je projekat postavljen, promociju predstave i obaveštavanje uže i šire (svetske) javnosti da će se sve ovo uopšte dešavati. Sada našu bazu čini gomila ljudi povezanih sa Ejmi na ovaj ili onaj način.\nOtišli smo toliko daleko da slušam Dunju koja sedi pored mene i, oduševljena, priča o tome kako komunicira sa fudbalskim klubovima. Ne biste verovali šta sve mejling lista producenta podrazumeva! Već u periodu od nedelju-dve, uspeli smo da kontaktiramo na stotine ljudi sa kojima prepiske i pregovori i dalje traju. Pored toga, aktivan je sajt Reflektor teatra sa raznim obaveštenjima na ovu temu, kao i blog našeg reditelja Vojislava Arića, a facebook stranica i naši lični profili užareni od najava, heštegova i statusa. Tako prolazi dan za danom, ja sam u kontaktu sa njenim basistom, drugar pravi video o događaju, fotkamo, radimo promo i smišljamo nove načine za obaveštavanje ljudi i prikupljanje sredstava.\nProjekat podižemo na viši nivo, obaveštavanjem svetske javnosti o Beogradu, Srbiji, ovdašnjem kulturnom životu i situaciji, bez pomoći državnih nadležnih organa, već svojom voljom, energijom i željom. Intenzivno se bavimo Ejmi kao velikom umetnicom, provlačeći i teme koje su nam u fokusu – mladi i njihovi problemi, u ovom slučaju zavisnosti, kako pristupiti tome, pomoći, a NE osuđivati.\nPored toga, ovih dana se aktivno bavimo događajem „Amy’s Brunch“ , koji će početi u nedelju, 18. juna na Kalemegdanu, gde je i održan njen poslednji koncert. Ideja je, da se u krugu prijatelja i saradnika Beograd podseti zvuka ove umetnice, koje će dočarati beogradski tribute band Amy’s House. Ovaj događaj je jedna vrsta najave za predstavu, čija je premijera planirana za septembar 2017. godine.\nAnuška Antić (foto:Milan Milošević)\nNe mogu ni da zamislim kakav će osećaj biti posle premijere, posle svega što smo uložili u stvaranje predstave, ono što znam definitivno je da će mi nedostajati ceo proces, ali i to da tu nećemo stati, zato što Reflektor nikada ne staje jer ga pokreće posebna priča i posebni ljudi!\nSada desetak nas sedi u čuvenom Kancu, uključujući i volontera na razmeni iz Španije, svima opada koncentracija ali se držimo, motivišemo i guramo napred jedni druge. Ja završavam ovaj tekst koji sam krenula da pišem sa ogromnom tremom, ubeđena da ja to neću moći, a posle probne verzije i pohvale drage direktorice Anete već uživam u tome i jedva čekam sledeći sličan zadatak! Brzo se razilazimo i pravimo plan za naredne dane, a nedelju i Amy’s Bruch jedva čekamo!


Šest lica povrijeđeno u sudaru u Mokrom | Palelive.com\nPočetna Novosti Aktuelnosti Šest lica povrijeđeno u sudaru u Mokrom\nŠest lica povrijeđeno je večeras u sudaru dva vozila na magistralnom putu LJubogošta-Podromanija u mjestu Mokro, rečeno je Srni u Policijskoj upravi Istočno Sarajevo.\n“Tri lica prevezena u bolnicu Koševo u Sarajevo, a tri lica u bolnicu `Srbija` u Istočnom Sarajevu”, rekla je portparol Policijske uprave Istočno Sarajevo Vesna Stokanović.\nOna je navela da su u saobraćajnoj nezgodi učestvovala vozila “bmv” i “reno”.\nSaobraćajna nezgoda dogodila se večeras poslije 20.00 časova.\nNa ovoj dionici magistralnog puta saobraćaj je obustavljen do završetka policijskog uviđaja.\nNormalizovan saobraćaj u Mokrom\nNa magistralnom putu LJubogošta-Podromanija u mjestu Mokro saobraćaj je normalizovan nakon policijskog uviđaja saobraćajne nezgode, saopšteno je iz Auto-moto saveza Republike Srpske.\nPrethodni članakJugović čestitao ženskoj odbojkaškoj reprezentaciji Srbije\nNaredni članakSaradnja mačevalačkih klubova “Cerski junaci” i “Romanija”